title: Marit Sauramo

text: Marit Sauramo lauloi uransa aikana muun muassa seuraavien kapellimestarien johdolla: Yves Abel, Gerd Albrecht, Philippe Auguin, Srboljub Dinić, Alberto Erede, Georg Fischer, Hans Graf, Marco Guidarini, Michael Halasz, Marek Janowski, Armin Jordan, Rainer Koch, Siegfried Köhler, Janos Kulka, Jiri Kout, John Pritchard, Ari Rasilainen, Nello Santi, Peter Schneider, Leif Segerstam, Ulf Söderblom, Horst Stein, Otmar Suitner, Jeffrey Tate, Neil Varon, Osmo Vänskä, Hiroshi Wakasugi, Hans Wallat ja Klaus Weise.


title: Marit Sauramo

text: Oopperaroolien ohella Marit Sauramo lauloi resitaaleja ja oratorioita eri maissa. Yleisradiolle Sauramo on tehnyt noin 35 nauhoitusta Pentti Koskimiehen ja Marita Viitasalon kanssa.


title: Marit Sauramo

text: Vuonna 1997 tapahtuneen liikenneonnettomuuden seurauksena Marit Sauramo oli vuosia halvaantunut eikä pystynyt harjoittamaan laulajan ammattiaan. Hän työskenteli matkailutoimiston johtajana eteläisen Sveitsin Valais’n kantonissa. Marraskuussa 2006 hän palasi näyttämölle, laulaen Savonlinna Oopperajuhlien esityksissä Moskovan Bolšoi-teatterissa "Ratsumies"-oopperan Kauppiaan vaimon roolin. Tämän jälkeen hän vieraili kahdesti Savonlinnan Ooperajuhlien produktioissa 2008 ja 2012, Irlannin kansallisoopperassa 2009, sekä oli kiinnitettynä Bernin oopperaan 2010–2011. Vuonna 2012 hän jätti hyvästit oopperanäyttämölle ja kaksi vuotta myöhemmin muille esiintymisille ja opettamiselle.


title: Marit Sauramo

text: Marit Sauramo oli EVTA:n ja Sveitsin laulupedagogien liiton (SMPV) jäsen.


title: Marit Sauramo

text: Vuosina 2010–2012 hän johti Sveitsissä perustamaansa Goms Opera -kesäakatemiaa, jossa koulutettiin nuoria oopperalaulajia eri puolita maailmaa.


title: Marit Sauramo

text: Marit Sauramon oopperarepertuaari sisältää yli sata roolia, joista keskeisimmät ovat:


title: Strykniinipähkinäkasvit

text: Strykniinipähkinäkasvit (Loganiaceae) on runsaat 400 lajia käsittävä kasviheimo koppisiemenisten Gentianales-lahkossa.


title: Strykniinipähkinäkasvit

text: Strykniinipähkinäkasveihin kuuluu yksivuotisia ruohoja, pensaita ja liaaneja, joiden aineenvaihduntatuotteita ovat eräät alkaloidit. Lehdissä on joskus tuppimainen korvake, ja lehdet ovat tavallisesti sulka-, harvoin kourasuoniset. Kukat ovat neli- tai viisilukuisia. Verhiö on toisinaan tyvestään yhteen kasvanut ja usein suustaan karvainen. Kukassa ei ole mesiäistä, tai se on heikosti kehittynyt tai sikiäimen seinämässä on mesirauhasia. Sikiäin on usein osittain kehänalainen ja osittain erilehtinen (apokarppinen); kussakin emilehdessä on tavallisesti paljon siemenaiheita. Vartalo voi olla haarainen, ja luotti on pallomainen, nuijamainen, kaksiliuskainen tai pistemäinen. Hedelmä on tuppilo, rakokota, luumarja tai marja.


title: Strykniinipähkinäkasvit

text: Heimo on levinnyt kaikkialle tropiikkiin keskittyen kuitenkin Australiaan ja Uuteen-Kaledoniaan.


title: Strykniinipähkinäkasvit

text: Strykniinipähkinäkasveja on 420 lajia 13 suvussa, joista runsaslajisimmat ovat strykniinipähkinät ("Strychnos", 190 lajia), "Mitrasacme" ja "Geniostoma" (kummassakin 55 lajia). Läheisin sukulaisheimo on Gelsemiaceae.


title: Strykniinipähkinäkasvit

text: Heimon suvut:


title: Strykniinipähkinäkasvit

text: Monet strykniinipähkinäkasvilajit ovat erittäin myrkyllisiä sisältämiensä alkaloidien vuoksi ja aiheuttavat jopa kuolemaan johtavia kouristuksia. Kasveissa voi olla myös glykosideja. Kasveja onkin käytetty nuolimyrkkyjen valmistukseen, tuomiomyrkkyinä, mutta myös rohdoksina (mm. puuntojuuret). Niillä on käyttöä myös lääkkeinä.


title: Niels Juel -luokka

text: Niels Juel -luokka oli Tanskan laivaston kolmen aluksen muodostama korvettiluokka, jonka alukset valmistettiin 1978-1980 ja ne poistettiin palveluksesta vuoteen 2009 mennessä.


title: Niels Juel -luokka

text: Vuonna 1986 alusten aseistukseen lisättiin neljä 20 millimetrin Oerlikonia, joista kaksi poistettiin 1993. Vuodesta 1990 alkaen alusten aseistusta täydennettiin kahdella tai neljällä Stinger-ilmatorjuntaohjuksella ja neljällä Mk.36 Seagnat sukellusveneentorjuntaohjuksen laukaisualusta, joissa kussakin kuusi ohjusta.


title: Myriadi

text: Myriadi () on kreikkalaisperäinen sana, joka tarkoittaa varsinaisesti lukua 10 000, mutta tavallisimmin sillä tarkoitetaan ylipäänsä suunnattoman suurta, laskematonta määrää. Täsmällisessä merkityksessä lukusanana 10 000 sitä käytetäänkin lähes yksinomaan kreikkalaisen, latinalaisen ja kiinalaisen kirjallisuuden käännöksissä sekä käsiteltäessä antiikin Kreikassa käytettyä lukujärjestelmää.


title: Myriadi

text: Useimmissa nykyisissä eurooppalaisissa kielissä, myöskään suomessa, luvulla 10 000 ei ole omaa nimeä, vaan se on "kymmenen tuhatta" (10 · 1000), samoin esimerkiksi , , , , jotka kaikki on yhdistetty kymmentä ja tuhatta tarkoittavista sanoista. Vastaavasti luku 100 000 on "sata tuhatta" (, , ).


title: Myriadi

text: Toisin oli kuitenkin muinaiskreikassa, jossa luvulla 10 000 oli oma nimensä, μυριοι, "myrioi". Sen mukaisesti myöskään sitä suurempia lukuja ei laskettu tuhannen ja miljoonan vaan myriadin kerrannaisena: niinpä 100 000 oli "kymmenen myriadia", 1 000 000 (miljoona) "sata myriadia", 10 000 000 "tuhat myriadia" ja 100 000 000 "myriadi myriadia". Myriadi myridia olikin suurin luku, jolla oli vakiintunut nimitys ja merkintä. Tästä syystä sana myriadi tuli merkitsemään myös ylipäänsä "hyvin suurta lukumäärää".


title: Myriadi

text: Sanan "myriadi" etymologia on epäselvä. Sen on toisinaan arveltu perustuvan indoeurooppalaisen kantakielen sanaan *"meu", joka merkitsee kosteutta, jolloin se viittaisi meren aaltoihin, tai kreikan muurahaista tarkoittavaan sanaan "myrmex" (μύρμηξ), jolloin se viittaisi muurahaisten suureen lukumäärään keossa.


title: Myriadi

text: Jo minolaisessa ja mykeneläisessä kulttuurissa käytetyssä lukujärjestelmässä luvulla 10 000 oli oma merkkinsä eli ympyrä, jonka sisällä oli vaakasuora viiva ja josta ulospäin eri suuntiin lähti neljä viivaa.


title: Myriadi

text: Klassisissa kreikkalaisissa numeroissa myriadia tarkoitti iso myy, M. Erotukseksi kirjaimista sen yläpuolelle vedettiin toisinaan viiva, . Sen monikerrat ilmaistiin merkitsemällä kerroin tämän yläpuolelle: esimerkiksi formula_1 tarkoitti lukua 20;000 ja vastaavasti formula_2 tarkoitti lukua 4 582·10 000 eli 45 820 000 (koska formula_3 tarkoitti lukua 4582).


title: Myriadi

text: Kun kreikkalaisilla ei entuudestaan ollut nimityksiä eikä merkintöjä myriadia myriadia eli sataa miljoonaa suuremmille luvuille, Arkhimedes kehitti 200-luvulla eaa. teoksessaan "Hiekkaseula" ehdotuksen tähän lukuun perustuvaksi lukujärjestelmäksi. Hän yhdisti luvut yhdestä myriadiin myriadiin "lukujen ensimmäiseksi järjestysluokaksi". Suuremmat luvut aina siihen lukuun saakka, joka saadaan kertomalla tämä luku itsellään myriadi myriadi kertaa (eli lukuun 100 000  saakka) hän yhdisti "lukujen ensimmäiseksi jaksoksi". Järjestelmäänsä hän jatkoi edelleen aina siihen lukuun saakka, joka saadaan kertomalla tämä luku itselleen myriadi myriadia kertaa eli korottamalla se potenssiin 100 000 000. Tällöin saadaan jo niin suunnattoman suuri luku, että nykyiseen tapaan kirjoitettuna siinä olisi ykkösen jäljessä 80 biljoonaa nollaa. Arkhimedes kuitenkin huomautti, että sekin on edelleen aivan todellinen luku.


title: Myriadi

text: Nykykreikassa lukusanaa sanaa μύριο ("myrio", 10 000) käytetään enää harvoin. Tavallisimmin sen sijasta sanotaan muiden eurooppalaisten kielten tapaan "δεκα χιλιαδες" ("deka kiliades", "kymmenen tuhatta"). Miljoona on kuitenkin kreikaksi edelleen "εκατομμυριο" ("ekatommyrio", "sata myriadia").


title: Myriadi

text: Suomessa sana myriadi, jota käytetään tavallisimmin monikossa, ja sen adverbijohdannainen "myriadeittain" tarkoittavat yleensä suunnatonta, laskematonta lukumäärää joskus myös "kymmentuhantista lukumäärää".


title: Myriadi

text: Englannin kielessä sana "myriad" tarkoittaa tavallisimmin epämääräistä suurta lukumäärää. Merkityksessä 10 000 sitä kuitenkin toisinaan käytetään antiikin kreikkalaisen, kiinalaisen ja hindinkielisen kirjallisuuden käännöksissä, jotka tällä tavoin saadaan lähemmäksi alkutekstin sanamuotoa.


title: Myriadi

text:
Sana "myriad" esiintyy englanninkielisissä maissa myös pinta-alan yksikkönä, joka vastaa 10 000
neliökilometriä (100 km × 100 km). Sitä käytetään muun muassa brittiläisessä karttakoordinaattijärjestelmässä ("Ordnance Survey National Grid") sekä yhdysvaltalaisessa MGRS-koordinaatistossa.


title: Myriadi

text: Useimmissa muissa eurooppalaisissa kielissä myriadi-sanaa käytetään samaan tapaan kuin suomessa ja englannissakin.


title: Myriadi

text: Muinaiskreikan tavoin myös monissa itäaasialaisissa kielissä kuten kiinassa, koreassa ja japanissa luvulla 10 000 on oma nimensä ja sitä suuremmat luvut ilmaistaan sen eikä tuhannen kerrannaisina. Esimerkiksi kiinaksi 10 000 on "wàn" (perinteinen merkki 萬, yksinkertaistettu merkki 万), japaniksi ja koreaksi "man" (japanilainen merkki 万). Sen mukaisesti Itä-Aasiassa numerot suurissa luvuissa tavallisesti ryhmitellään länsimaisesta käytännöstä poiketen neljän numeron ryhmiksi, esimerkiksi kirjoitetaan 1 0000 0000 eikä 100 000 000.


title: Myriadi

text: Myös vietnamin kielessä luvulla 10 000 on oma nimensä, "van", mutta tavallisimmin sen sijasta sanotaan "mười nghìn" ("kymmenen tuhatta").


title: Myriadi

text: Ranskassa vuonna 1795 käyttöön otettuun metrijärjestelmään kuului alun perin myös sanasta "myriadi" johdettu kerrannaisetuliite "myria"-, joka tarkoitti kymmentuhatkertaista. Esimerkiksi myriametri oli 10 000 metriä eli 10 kilometriä ja myriagramma 10 000 grammaa eli 10 kilogrammaa. Muiden kerrannaisetuliitteiden deka, hehto ja kilo tavoin myös myria johtui siis kreikkalaisista lukusanoista ("deka" ’kymmenen’, "hehto" ’sata’ ja "kilo" ’tuhat’), kun taas murto-osia tarkoittavat etuliitteet "desi", "sentti" ja "milli" johtuvat vastaavista latinalaisista lukusanoista ("decem", "centum" ja "millum").


title: Myriadi

text: Ruotsissa ja Norjassa myriametri sai näissä maissa ennen metrijärjestelmään siirtymistä käytetyn pituusyksikön mukaan erityisnimen "mil", joka on viime aikoihin saakka ollut yleisessä käytössä, ja esimerkiksi englanninkielisessä kirjallisuudessa "myriameter" esiintyy toisinaan näiden käännöksenä. Suomessa samasta yksiköstä on käytetty nimitystä peninkulma.


title: Myriadi

text: Käytännössä myria-alkuisia yksiköt jäivät kuitenkin lähes täysin pois käytöstä, ja kun vuonna 1960 pidetty 11. yleinen paino- ja mittakonferenssi vahvisti SI-järjestelmässä käytetyt etuliitteet, myria ei niihin enää sisältynyt.


title: Gelsemiaceae

text: Gelsemiaceae on pieni kasviheimo koppisiemenisten Gentianales-lahkossa.


title: Gelsemiaceae

text: Heimon kasvit ovat puita, pensaita tai liaaneja. Kukat sijaitsevat tavallisesti kukinnoissa ja ovat tavallisesti erilaisvartaloisia (heterostylisiä). Suvussa "Pteleocarpa" sikiäin on varrellinen. Vartalo on tavallisesti kahteen kertaan haaroittunut, ja luotti on tavallisesti pistemäinen, joskus pallomainen. Hedelmä on rakokota tai suvussa "Pteleocarpa" siivellinen pähkylä eli samara; hedelmä on tavallisesti verhiöllinen. Siemenet ovat siivellisiä tai karvaisia, tavallisesti litteitä tai poimuisia.


title: Gelsemiaceae

text: Heimon on levinnyt trooppiseen Afrikkaan, Kaakkois-Aasiaan, Yhdysvaltain kaakkoisosista Keski-Amerikkaan ulottuvalle alueelle ja Etelä-Amerikan koillisosaan.


title: Gelsemiaceae

text: Heimossa on vain kolme sukua ("Gelsemium", "Mostuea" ja "Pteleocarpa") ja 11 lajia. Lähin sukulaisheimo on strykniinipähkinäkasvit (Loganiaceae).


title: Nürnbergin S-Bahn

text: Nürnbergin S-Bahn () on paikallisjunajärjestelmä Nürnbergin, Fürthin ja Erlangenin muodostamalla kaupunkialueella Saksan Baijerissa. Järjestelmä koostuu neljästä linjasta, joita liikennöi Deutsche Bahnin tytäryhtiö DB Regio Franken.


title: Nürnbergin S-Bahn

text: Nürnbergin S-Bahnin keskusasemana toimii Nürnbergin päärautatieasema. Lippujärjestelmä on integroitu Nürnbergin liikennelaitoksen, VGN:n lippujärjestelmään.


title: Kaksikymmentä kirjettä ystävälle

text: Kaksikymmentä kirjettä ystävälle (, ) on Josif Stalinin tyttären Svetlana Allilujevan (1926–2011) omaelämäkerrallinen teos ja ensimmäinen julkaistu kirja.


title: Kaksikymmentä kirjettä ystävälle

text: Svetlana Stalina, joka vaihtoi vuonna 1957 sukunimensä äitinsä tyttönimeen, oli opiskellut kirjallisuutta Neuvostoliitossa ja myös tehnyt käännöstöitä englannista venäjäksi. Hänen äitinsä Nadežda Allilujeva oli ampunut itsensä vuonna 1930, ja hänen henkilöhistoriansa osittain Kremlin muurien sisällä diktaattorin tyttärenä oli varmasti erikoinen ja kiinnostava.


title: Kaksikymmentä kirjettä ystävälle

text: Svetlana oli suunnitellut omaelämäkerrallista teosta vuosia. Neuvostoliiton ministerineuvoston puheenjohtaja Anastas Mikojan sai kuulla hankkeesta vuonna 1962 ja rohkaisi tätä kirjoittamaankin perheensä muistelmista kuitenkin varoittaen, ettei teoksen pidä joutua ulkomaisiin käsiin. Seuraavana vuonna Allilujeva kirjoitti teoksen vain 35 päivän aikana Žukovkassa Moskovan lähellä ja sai siihen sisällytetyksi 80 000 sanaa. Teoksesta tuli kirjesarjan muotoinen. Ei ole tiedossa, ketkä Neuvostoliitossa saivat kirjan lukea.


title: Kaksikymmentä kirjettä ystävälle

text: Svetlana Allilujevalla oli takana jo kaksi avioliittoa, kun hän tutustui sairaalassa sattumoisin intialaisen, kommunistin, Progress-kustantamon kääntäjän, Brajesh Singhiin, jolla oli aatelistausta.


title: Kaksikymmentä kirjettä ystävälle

text: NKP:n puolue-eliitti ei kuitenkaan antanut Allilujevan solmia avioliittoa Singin kanssa sillä perusteella, ettei Singh sai mahdollisuutta viedä vaimonsa Neuvostoliitosta Intiaan.


title: Kaksikymmentä kirjettä ystävälle

text: Intian Moskovan-suurlähettiläs Triloki Nath Kaul oli saanut Allilujevalta kirjan käsikirjoituksen vietäväksi New Delhiin vuonna 1966. Allilujevan avopuoliso Singh kuoli vuonna 1966, ja hän sai Konstantin Tšernenkon allekirjoittaman luvan matkustaa Intiaan toteuttamaan vainajan viimeinen toive tuhkata hänen tuhkat Gangesjokeen.


title: Kaksikymmentä kirjettä ystävälle

text: Allilujeva vei Singin tuhkauurnan New Delhiin vuonna 1967. New Delhissä Allilujeva päätti olla palaamatta Neuvostoliittoon ja päätti mennä suoraan New Delhin Yhdysvaltain suurlähetystöön. Anottuaan poliittista turvapaikkaa suurlähetystöstä, vaikka hänen lapsensa olivat Neuvostoliitossa, Allilujeva siirtyi amerikkalaisten avustamana Rooman kautta Sveitsiin, missä hänet sijoitettiin Fribourgin lähelle olevaan nunnaluostariin.


title: Kaksikymmentä kirjettä ystävälle

text: Kirja oli hänellä mukanaan, mutta Delhistä oli jo ilmoitettu Yhdysvaltoihin kirjan olemassaolosta. Tämä johti melkoiseen taisteluun kirjan oikeuksista ja kohtalosta; puhuttiin vuosisadan paljastuskirjasta.


title: Kaksikymmentä kirjettä ystävälle

text: Yhdysvaltojen ulkoministerin Dean Ruskin venäjäntaitoinen luottomies, kustantaja George Kennan, kertoi mahdollisuuksista kääntäjäksi. Itse asiassa tarjolla olisi ollut Boris Pasternakin "Tohtori Živagon" osittainen kääntäjä Max Hayward, jonka kielitaito ja tyylitaju olisivat otaksuttavasti olleet riittävät.


title: Kaksikymmentä kirjettä ystävälle

text: Kirjan kääntäjäksi tuli kuitenkin Priscilla Johnson, jonka kielitaito osoittautui epätyydyttäväksi. Muun muassa Life- ja Stern-lehdet olisivat tarjonneet Allilujevalle huomattavia summia, mikäli kirja olisi käännetty näiden lehtien kustantamossa. Tämä oli kuitenkin ymmärtämättään allekirjoittanut sopimuksensa asianajaja Edward Greenbaumin kanssa. Allilujeva kuitenkin ihmetteli miksi julkaisusopimukseen tarvitaan asianajajia. Vielä myöhemmin Allilujeva tähdensi, että kyseessä on hänen mielestään perhekronikka eikä poliittinen paljastuskirja.


title: Kaksikymmentä kirjettä ystävälle

text: "Kaksikymmentä kirjettä ystävälle" ilmestyi Yhdysvalloissa 1967 Priscilla Johnsonin käännöksenä. Samana vuonna teoksen suomensi Markku Lahtela. Neuvostoliiton johtaja Nikita Hruštšov tuomitsi kirjan lukematta sitä. Kolmannessa kirjassaan "The Faraway Music" Allilujeva arvostelee teoksen kähmijöitä kovin sanoin.


title: Ampumahiihdon maailmancup 1996–1997

text:
Ampumahiihdon maailmancup 1996–1997 alkoi 30. marraskuuta Norjan Lillehammerista ja päättyi 16. maaliskuuta Venäjän Novosibirskiin.
Ohjelmaan kuului kahdeksan kilpailuviikonloppua, sekä maailmanmestaruuskilpailut.


title: Denis

text: Denis Lima de Assis eli Denis (s. 29. joulukuuta 1989 Fortaleza, Brasilia) on brasilialainen jalkapalloilija, pelipaikaltaan hyökkääjä.


title: Denis

text: Denis siirtyi kaudeksi 2011 Suomen Kakkosen Mikkelin Palloilijoihin. Kolmen ensimmäisen MP-kautensa ajan hän lukeutui sarjan parhaisiin maalintekijöihin tehden ensimmäisellä kaudellaan 23 maalia 24:ssä ottelussa, toisella kaudellaan 20 maalia 19:ssä ottelussa ja kolmannella kaudellaan 16 maalia 24:ssä ottelussa. Kaudella 2014 Denis ehti pelata MP:ssä kahdeksan Kakkosen ottelua ja tehdä niissä seitsemän maalia. Hänen kauden 2015 loppuun ulottunut sopimuksensa kuitenkin purettiin syyskuussa 2014, kun Denis poistui omin luvin kentältä kesken ottelun MP–FC Myllypuro. Denis pelasi MP:ssä yhteensä 75 Kakkosen ottelua tehden niissä 66 ja syöttäen 30 maalia. Hän siirtyi saman tien Veikkausliigan FF Jaroon. Jarossa Denis pelasi kausina 2014-15 33 liigaottelua ja teki niissä viisi maalia.


title: Denis

text: Kaudella 2016 Denis Lima de Assis siirtyi kotimaahansa C-liigan Tirandentesiin, josta hän siirtyi syksyllä 2016 Hongkongin pääsarjaan ja siellä Hong Kong Rangersiin, jossa hän pelasi kevääseen 2017. Sen jälkeen hän vaihtoi saman sarjan Lee Man-seuraan.


title: Kuhmon seurakunta

text: Kuhmon seurakunta on Kuhmon kaupungin alueella toimiva evankelis-luterilainen seurakunta. Seurakunta perustettiin vuonna 1856, jolloin sen nimi oli Kuhmoniemen seurakunta. Nimi vaihtui nykyiseksi vuonna 1937.


title: Leijuva poika

text: Leijuva poika () on irlantilaiskirjailija John Boynen kirjoittama, elokuussa 2012 ilmestynyt lasten ja nuorten kirja. Kirjan on kuvittanut Oliver Jeffers ja alun perin kustantanut Doubleday. Suomenkielinen versio kirjasta ilmestyi Bazarin kustantamana huhtikuussa 2014. Suomennoksen on tehnyt Laura Beck.


title: Leijuva poika

text: Billy Brocket, kirjan päähenkilö, on normaaliutta tavoittelevien sydneyläisten asianajajien Alistair ja Eleanor Brocketin kolmas lapsi. Brocketeilla on kaksi lasta, Henry ja Melanie, jotka ovat täysin normaaleja. Heillä on myös normaali koira nimeltään Kapteeni Nemo. Billykin on normaali, paitsi että hän ei tottele painovoimaa. Hän lähtee leijumaan, mikäli hänellä ei ole mukana painavia esineitä. Eräänä päivänä lapsensa epänormaaliuteen kyllästynyt Eleanor päästää Billyn leijumaan taivaalle. Hänet pelastaa kaksi naista, Ethel ja Marjorie, jotka ovat kuumailmapallolla matkalla Brasiliaan. Pitkällä matkallaan Billy tapaa taiteilijaksi tahtovan nuoren ikkunanpesijän New Yorkissa, arpinaamaisen taidekriitikon Torontossa ja erikoisia, sirkuksessa esiintyviä ihmisiä, jotka ovat matkalla Atlantin yli Irlantiin esiintymään. Billy otetaan joukkoon mukaan hänen leijumistaitonsa vuoksi. Iäkäs kuolemansairas mies kuitenkin pelastaa Billyn ja muut ja Billy ja vanha mies lentävät Afrikkaan, jossa nukkuessaan Billy lähtee leijumaan ylös ja päätyy väliavaruuteen. Lopulta Billy päätyy takaisin kotikaupunkiinsa, mutta päättää lähteä takaisin kohti uusia seikkailuita koiransa kanssa, sillä hän ei tahdo leikkaukseen, joka veisi häneltä leijumiskyvyn.


title: Leijuva poika

text: Tarinan opetus on, että jokainen on erilainen ja häntä täytyy silti kunnioittaa.


title: P-Dinitrobentseeni

text: p-Dinitrobentseeni eli 1,4-dinitrobentseeni (CHNO) on yksi bentseenin dinitratuista johdannaisista. Yhdistettä voidaan käyttää orgaanisissa synteeseissä väriaineiden valmistamiseen. p-Dinitrobentseeni on o- ja m-dinitrobentseenien isomeeri.


title: P-Dinitrobentseeni

text: Huoneenlämpötilassa p-dinitrobentseeni on väritöntä, valkoista tai hieman kellertävää kiteistä ainetta. Yhdiste on käytännöllisesti katsoen veteen liukenematonta ja liukenee hieman orgaanisiin liuottimiin kuten etanoliin, asetoniin, etikkahappoon, etyyliasetaattiin, bentseeniin ja kloroformiin. Yhdiste voi reagoida nukleofiilien kuten hydroksidi-ionien tai ammoniakin kanssa substituutioreaktiolla. p-Dinitrobentseeni pysäyttää tehokkaasti radikaalireaktiot, koska radikaalien reagoidessa sen kanssa muodostuu hyvin stabiili p-dinitrobentseeniradikaali.


title: P-Dinitrobentseeni

text: Nitrattaessa bentseeniä tai nitrobentseeniä muodostuu isomeerien seos, jossa suurin osa on m-dinitrobentseeniä ja p-isomeeria on hyvin vähän. Tämän vuoksi yhdistettä valmistetaankin muilla keinoin kuten hapettamalla p-nitroaniliinia tai p-nitroaniliinin diatosniumsuolan ja natriumnitriitin välisellä reaktiolla.


title: P-Dinitrobentseeni

text: p-Dinitrobentseeniä voidaan käyttää väriaineiden valmistamiseen.


title: Ralf Kellermann

text: Ralf Kellermann (s. 24. syyskuuta 1968 Duisburg, Länsi-Saksa) on saksalainen jalkapallovalmentaja, joka valmentaa tällä hetkellä naisten Bundesliigassa pelaavaa VfL Wolfsburgia. Kellermann oli omalla urallaan maalivahti. Hän on 188 senttimetriä pitkä.


title: Ralf Kellermann

text: Kellermannin kasvattajaseura on MSV Duisburg, jota hän edusti vuodet 1988–1993 pelaten 2. Bundesliigassa vain kaksi ottelua. Vuodet 1993–1995 Kellermann edusti FSV Frankfurtia, vuodet 1995–1997 SC Verliä ja vuodet 1997–2000 Sportfreunde Siegeniä. Vuonna 2000 Kellermann siirtyi kolmanneksi korkeimmalla sarjatasolla pelanneeseen SC Paderborniin, jossa hän pelasi vuoteen 2002 mennessä 44 ottelua. Vuonna 2002 Kellermann siirtyi Oberliga Westfaleniin, jossa hän pelasi 49 ottelua ja lopetti uransa 36-vuotiaana vuonna 2004.


title: Ralf Kellermann

text: Valmentajauransa ensimmäisen pestin Kellermann sai kesällä 2008, kun hänestä tuli VfL Wolfsburgin naisten joukkueen päävalmentaja. Kaudella 2012–2013 Wolfsburg voitti triplan Kellermannin johdolla, kun seura saavutti voiton sekä Mestareiden liigassa, Bundesliigassa ja Saksan cupin. Seuraavalla kaudella eli kaudella 2013–2014 Wolfsburg voitti uudelleen Mestareiden liigan ja Bundesliigan. Tammikuussa 2015 Kellermann valittiin Kultainen pallo -gaalassa vuoden naisten valmentajaksi.


title: Hunter of Stars

text: Hunter of Stars () on Sebalterin esittämä kappale, joka edusti Sveitsiä vuoden 2014 Eurovision laulukilpailussa Kööpenhaminassa. Kappaleen on säveltänyt ja sanoittanut Sebastiano Paù-Lessi eli Sebalter itse. Kappale on musiikkityyliltään folk rockia, ja sen kesto on kaksi minuuttia ja 59 sekuntia. Sebalter sekä viheltää että soittaa viulua kappaleen aikana.


title: Hunter of Stars

text: "Hunter of Stars" selviytyi toisesta semifinaalista finaaliin ollen semifinaalin neljäs 92 pisteellään. Finaalissa kappale sijoittui sijalle 13 kerättyään 64 pistettä. Suurin yksittäinen pistemäärä, 10 pistettä, tuli Puolalta.


title: Adriana Pérez

text: Adriana Pérez (s. 20. marraskuuta 1992 Anzoátegui) on venezuelalainen tennispelaaja. Parhaimmillaan hän on ollut kaksinpelissä WTA-listan sijalla 186 huhtikuussa 2014 ja nelinpelissä sijalla 152 elokuussa 2013. Hän on voittanut urallaan seitsemän ITF-turnausta kaksinpelissä ja yhdeksän nelinpelissä. Pérez pelasi WTA-turnauksen pääsarjassa ensimmäisen kerran Florianópolisissa helmikuussa 2013, jossa hän hävisi avauskierroksella Chanelle Scheepersille. Hän edusti maataan Fed Cupissa ensimmäisen kerran vuonna 2011.


title: Ampumahiihdon maailmancup 1995–1996

text:
Ampumahiihdon maailmancup 1995–1996 alkoi 7. joulukuuta Ruotsin Östersundista ja päättyi 17. maaliskuuta Itävallan Hochfilzeniin.
Ohjelmaan kuului kuusi kilpailuviikonloppua, sekä maailmanmestaruuskilpailut.


title: Ampumahiihdon maailmancup 1994–1995

text:
Ampumahiihdon maailmancup 1994–1995 alkoi 8. joulukuuta Itävallan Bad Gasteinista ja päättyi 19. maaliskuuta Norjan Lillehammeriin.
Ohjelmaan kuului kuusi kilpailuviikonloppua, sekä maailmanmestaruuskilpailut.


title: One Man Army

text: One Man Army on suomalaisen folk metal -yhtye Ensiferumin kuudes studioalbumi. Se julkaistiin 20. helmikuuta 2015 levymerkillä Metal Blade Records. Albumi debytoi Suomen virallisen listan ensimmäisellä sijalla, ja pysyi listalla yhteensä viisi viikkoa.


title: One Man Army

text: Albumin nimikkokappaleesta kuvattiin musiikkivideo.


title: Mäkihyppy talviolympialaisissa 2014

text: Vuoden 2014 talviolympialaisten mäkihypyssä kilpailtiin RusSki Gorki stadionilla Krasnaja Poljanassa, lähellä kisojen pääpaikkaa Sotšia. Olympialaisten mäkihypyssä oli neljä eri kilpailua. Naisten mäkihyppy oli olympialaisten ohjelmassa ensimmäistä kertaa.


title: Mäkihyppy talviolympialaisissa 2014

text: Puolan Kamil Stoch voitti sekä suurmäen että normaalimäen kilpailun. Joukkuemäen voitti Saksan joukkue. Saksaa edustanut Carina Vogt voitti olympiahistorian ensimmäisen naisten olympiakullan.


title: Mäkihyppy talviolympialaisissa 2014

text: Olympialaisten mäkihyppykilpailuihin osallistui 100 urheilijaa 20 maasta. Kreikka oli edustettuna olympialaisten mäkihypyssä ensimmäistä kertaa, kun Nico Polychronidis osallistui kilpailuihin.


title: Xavier Dolan

text: Xavier Dolan /gza.vje dɔ.lan/ (s. 20. maaliskuuta 1989 Montreal, Kanada) on kanadanranskalainen elokuvaohjaaja ja näyttelijä. Hän on ohjannut viisi pitkää elokuvaa, joista viimeisin "Mommy" voitti Cannesin elokuvajuhlilla jaetun tuomariston palkinnon. Dolania on kuvailtu queer-elokuvien mestariksi, vaikka hän itse ei tätä väitettä allekirjoitakaan.


title: Xavier Dolan

text: Dolanin vanhemmat ovat opettaja Geneviève Dolan ja kairolaissyntyinen näyttelijä-laulaja Manuel Tadros. Vanhemmat erosivat Dolanin ollessa kaksivuotias ja jakoivat hänen huoltajuutensa. Dolan menestyi huonosti koulussa, vaikka häntä pidettiin hyvin älykkäänä lapsena. Hän pääsi isänsä mukana vierailemaan elokuva- ja televisiostudioilla jo pikkulapsena ja esiintyi ensimmäisessä televisiomainoksessaan nelivuotiaana.


title: Xavier Dolan

text: Dolan näytteli koko lapsuutensa ja nuoruutensa ajan Quebecin televisiossa ja dubbasi englanninkielisiä elokuvia ja televisiosarjoja ranskaksi. Hänen merkittävimpiä dubbausroolejaan olivat Stan "South Parkissa", Ron Weasley "Harry Potter" -elokuvasarjassa ja Jacob Black "Twilight"-elokuvasarjassa. Valmistuttuaan high schoolista hän opiskeli vähän aikaa elokuvan tekemistä mutta jätti opintonsa kesken keskittyäkseen valmistelemaan ensimmäistä elokuvaansa.


title: Xavier Dolan

text: Dolanin ensimmäinen ohjaus oli osittain omaelämäkerrallinen "J’ai tué ma mère" (2009), joka kertoo homoseksuaalin nuorukaisen viha-rakkaussuhteesta äitiinsä. Hän alkoi käsikirjoittaa elokuvaa jo 17-vuotiaana ja sijoitti sen tuotantoon 150 000 dollaria omia säästöjään. Elokuva sai Cannesissa kolme kunniamainintaa ja huomioitiin myös Toronton elokuvajuhlilla. Ensimmäisen elokuvan menestyksen ansiosta hän pystyi aloittamaan seuraavan elokuvansa "Kangastuksia" (2010) kuvaamisen jo samana vuonna. Se voitti vuonna 2010 Cannesissa Prix de la Jeunesse -palkinnon ja Sydneyn elokuvajuhlien pääpalkinnon.


title: Xavier Dolan

text: Transsukupuolisesta kirjallisuuden professorista kertova "Laurence Anyways" (2012) sai paljon huomiota jo ennen ensi-iltaansa. Elokuvan tuotti yhdysvaltalainen Gus Van Sant, ja sen budjetti oli lähes 10 miljoonaa dollaria. Elokuva voitti Cannesin elokuvajuhlilla Queer Palm ‑palkinnon ja palkittiin Toronton elokuvajuhlilla vuoden 2012 parhaimpana kanadalaisena elokuvana. Dolanin neljäs pitkä elokuva "Tom à la ferme" (2013) on psykologinen trilleri, joka perustuu Michel Marc Bouchardin samannimiseen romaaniin. Se sai ensi-iltansa Venetsian elokuvajuhlilla ja voitti Fipresci-palkinnon. Samana vuonna Dolan ohjasi myös ranskalaiselle Indochine-yhtyeelle musiikkivideon, joka sensuroitiin väkivaltaisen sisältönsä vuoksi Quebecissa, Ranskassa ja YouTubessa.


title: Xavier Dolan

text: Dolanin läpimurtoteoksena pidetään vuonna 2014 ensi-iltansa saanutta "Mommya". Se sai tuomariston palkinnon Cannesin elokuvajuhlilla ja keräsi ylistystä elokuvakriitikoilta. Elokuva on kuvattu pääosin Instagram-tyylisellä 1:1-kuvasuhteella, mutta muutamissa kohtauksissa käytetään laajakuvaa tehostamaan kerrontaa. Parhaillaan Dolan valmistelee ensimmäistä Hollywood-elokuvaansa "The Death and Life of John F. Donovan", jonka pääosiin on kiinnitetty Kit Harington, Jessica Chastain, Susan Sarandon ja Kathy Bates. Elokuva ensi-iltansa vuonna 2016.


title: Xavier Dolan

text: Dolanin elokuvien teemana on usein mahdoton rakkaus. Jotkut elokuvakriitikot ovat pitäneet häntä queer-elokuvien mestarina, mutta hän on itse torjunut väitteen ja sanonut koko queer-elokuvan käsitteen olevan merkityksetön omalle sukupolvelleen. Ohjaamisen ja näyttelemisen ohella hän on toiminut useissa elokuvissaan myös käsikirjoittajana, tuottajana, leikkaajana ja pukusuunnittelijana. Hänen kerrotaan suunnittelevan pakkomielteenomaisella tarkkuudella elokuviensa pienimmätkin yksityiskohdat.


title: Raunioissa

text: Raunioissa on suomalaisen death metal -yhtye Sotajumalan neljäs studioalbumi. Se julkaistiin 16. tammikuuta 2015 yhtyeen oman yrityksen Sotajumala Yhtiöiden kautta. Albumi on yhtyeen ensimmäinen sitten vuonna 2010 julkaistun "Kuolemanpalveluksen" jälkeen. Pitkään levytystaukoon vaikuttivat osaltaan Sotajumalan edeltävän levy-yhtiön Cobra Recordsin toiminnan lopettaminen sekä motivaation puute. Albumi nousi heti ensimmäisellä myyntiviikollaan Suomen virallisen albumilistan neljännelle sijalle.


title: Raunioissa

text: Albumi äänitettiin kesämökillä Jyväskylän Vesangassa. Kappaleesta "Sinä et ole yhtään mitään" kuvattiin musiikkivideo.


title: Ella Eyre

text: Ella McMahon (s. 1. huhtikuuta 1994 Lontoo, Englanti) on englantilainen laulaja-lauluntekijä, joka tunnetaan paremmin taiteilijanimellä Ella Eyre. Eyre julkaisi vuonna 2013 "Deeper"-nimisen EP-levyn, jonka parhaaksi listasijoitukseksi jäi sija 72 Isossa-Britanniassa. Vuoden 2014 aikana artisti julkaisi kaksi singleä, "If I go" ja "Comeback", jotka pääsivät molemmat Britannian singlelistan kahdenkymmenen parhaan joukkoon.


title: Ella Eyre

text: Eyren esikoisalbumi, "Feline", julkaistaan vuoden 2015 alkupuoliskolla.


title: Ella Eyre

text: McMahon asui nuoruutensa länsi-Lontoossa. Hän on afrojamaikalaista, maltalaista ja englantilaista syntyperää. Ennen laulu-uransa alkua McMahon harjoitteli kilpauimariksi. Koulua hän kävi ensin Millfieldin urheilupanotteisessa koulussa, josta hän jatkoi taidepainoitteiseen BRIT-kouluun. Myöhemmin artisti on sanonut, että Millfieldin kouluaika oli hänen elämänsä parasta aikaa tähän asti, mutta jatkaminen siellä ei kannattanut, jos hän haluaa musiikkiuran.


title: Ella Eyre

text: McMahon solmi levytyssopimuksen Virgin EMI-yhtiön kanssa vuonna 2012.


title: Bradley Birkenfeld

text: Bradley Charles Birkenfeld (s. 26. helmikuuta 1965) on yhdysvaltalainen pankkiiri ja ilmiantaja, jonka paljastukset Yhdysvaltojen hallitukselle johtivat suureen petostutkimukseen (ns. Birkenfeld-skandaali), jossa tutkittiin amerikkalaisten veronkiertäjien käyttämiä sveitsiläispankkeja kuten UBS-pankkia.


title: Bradley Birkenfeld

text: Birkenfeld toimi aikanaan UBS-pankin pankkiirina avustaen muun muassa amerikkalaisia veronkierrossa. Vuonna 2007 Birkenfeld aloitti yhteistyönsä yhdysvaltalaisviranomaisten kanssa ilmiantaen lukuisia amerikkalaisia veronkiertäjiä. Vuonna 2008 Birkenfeld sai kuitenkin 40 kuukauden vankeustuomion jäätyään itsekin kiinni veronkierron avustamisesta. Hän oli auttanut erästä asiakastaan veronkiertotoimissa sveitsiläisen pankin avulla.


title: Bradley Birkenfeld

text: Bradley Birkenfeldin paljastukset johtivat Yhdysvaltain ja Sveitsin suhteiden kiristymiseen, joka lopulta johti siihen, että Yhdysvaltojen painostuksesta UBS joutui vuonna 2009 raottamaan Sveitsin ylläpitämää maailman tiukinta pankkisalaisuutta ilmoittaen noin neljäntuhannen rahojaan Sveitsiin piilotelleen amerikkalaissijoittajan nimet.


title: Bradley Birkenfeld

text: Sveitsin pankkisalaisuuden raotettua oviaan vuodesta 2009 alkaen on tapahtumaketjun seurauksena vuosien 2009–2012 välillä jo yli 33 000 yhdysvaltalaista veronmaksajaa ilmoittautunut vapaaehtoisesti maksamaan veroja ja sakkoja jopa yli viiden miljardin dollarin edestä.


title: Bradley Birkenfeld

text: Ilmiannosta maksettiin Birkenfeldille ennätysmäinen 104 miljoonan dollarin palkkio syyskuussa 2012, kun Yhdysvallat oli päässyt UBS:n kanssa sopimukseen pankille lankeavasta 870 miljoonan dollarin sakosta.


title: Bradley Birkenfeld

text: Yhdysvalloissa vuonna 2006 voimaan astuneen uuden lain mukaan ilmiantopalkkio voi olla jopa 30 prosenttia valtion saamasta hyödystä. Tämän odotetaan karsivan amerikkalaisten halukkuutta veronkiertoon ja varojen piilottamiseen veroparatiiseihin.


title: Käenkosken voimalaitos

text: Käenkosken voimalaitos on vesivoimala Parkanossa. Se on valmistunut 1957, ja putouskorkeus on 13,5 metriä. Voimalaitoksen nimellisteho on kaksi megawattia. Voimala sijaitsee Kokemäenjoen vesistössä. Voimalaitoksen omistajayhtiö on Killin Voima Oy, jonka omistaja on Koillis-Satakunnan Sähkö Oy. Voimala sijaitsee Kairojärven ja Riuttasjärven välissä, Riuttasjärven luusuassa.


title: Käenkosken voimalaitos

text: Voimalaitoksen yläaltaan patoa rakennettaessa hyödynnettiin Käenkoskella Pori–Haapamäki-radan penkereitä ja itäisen mäen rinteitä. Padon alapuolelle perattiin kaksi suoraa purkautumisuomaa. Voimalan vesivarastona toimivat yläpuoliset järvet: Riuttasjärven vedenpintaa nostettiin 4,5 metriä, Savasjärven 3,5 metriä ja Kaitaveden 1,0 metriä. Patoaltaan pinta nostettiin Linnanjärven tasolle. Patoaltaan vesien alle jäivät Riuttasjärvellä esimerkiksi Rajalahden maatila ja Jyrkkäkoski, joka ennen erotti Riuttasjärven Savajärvestä. Savajärvestä jäi veden alle Pitkäkosken läheinen suomaa ja itse Pitkäkoski, joka erotti järven Kaitavedestä. Kaitavedellä veden alle jäivät kaikki pienet saaret. Rännärinkoski suoristettiin ja perattiin syvemmäksi Kun Tampere–Seinäjoki-rata rakennettiin 1960-luvun lopulla Linnanjärven yli, ratapenger katkaisi Linnanjärven ja joenniska siirtyi rautatiesillan alle..


title: Hurrikaani Gonzalo

text: Hurrikaani Gonzalo oli vuoden 2014 Atlantin hurrikaanikauden voimakkain hurrikaani. Se raivosi 12.–25. lokakuuta 2014. Se aiheutti tuhoja Pienillä Antilleilla, Bermudalla ja Britanniassa.


title: Hurrikaani Gonzalo

text: Gonzalo voimistui Saffirin–Simpsonin hurrikaaniasteikolla luokkaan 4. Se oli Atlantin voimakkain hurrikaani vuoden 2010 hurrikaani Igorin jälkeen.


title: Hurrikaani Gonzalo

text: Se aiheutti tuhoja Bermudalla 18. lokakuuta, vain kuusi päivää Hurrikaani Fayn jälkeen. Tuhat kotitaloutta oli ilman sähköä.


title: Hurrikaani Gonzalo

text: Gonzalon jäänteet saapuivat Britteihin tuulenpuuskina, joiden nopeus oli kovimmillaan 110 km/h. Myrskyt kaatoivat puita, minkä vuoksi yksi ihminen kuoli ja neljä vietiin sairaalaan. Teille ja junaradoille kaatuneet puut viivästyttivät liikennettä. Heathrow'n lentokentällä lennot viivästyivät noin 10 000 matkustajalta.


title: Comeback (kappale)

text: Comeback on englantilaisen laulaja-lauluntekijä Ella Eyren kappale, joka julkaistiin 28. syyskuuta 2014. Kappale on artistin esikoisalbumin, "Felinen", toinen singlejulkaisu. Albumi julkaistaan vuonna 2015.


title: Kähönen

text: Kähönen on seuraavien henkilöiden sukunimi:


title: Pankkisalaisuus

text: Pankkisalaisuus on eri pankeissa käytännössä oleva tapa suojata tilinomistajien tietoja. Eri maissa on eriasteiset pankkisalaisuudet. Kaikkein vahvin salauskäytäntö on Sveitsillä, jonka pankkitileiltä ei perinteisesti ole saanut luovuttaa tietoja edes viranomaisille.


title: Pankkisalaisuus

text: Sveitsiläispankkeja on perinteisesti käytetty verosuunnittelun ja veronkierron apuvälineinä. Sveitsin vuonna 1934 säädetty vahva pankkisalaisuuslaki on mahdollistanut anonyymit talletukset. Anonyymejä pankkitilejä ovat käyttäneet usein erilaiset rikolliset, joten Sveitsin pankkisalaisuuslakia on maailmalla kritisoitu jyrkästi. Sveitsin lain mukaan on kiellettyä paljastaa tilinomistajan nimeä.


title: Pankkisalaisuus

text: Vuodesta 2009 alkaen Sveitsin pankkisalaisuuslaki on raottunut hieman niin sanotun Birkenfeld-skandaalin seurauksena, jossa sveitsiläisessä UBS-pankissa pankkiirina toiminut amerikkalainen pankkiiri Bradley Birkenfeld paljasti Yhdysvaltojen viranomaisille pankkiin tehtyjä yhdysvaltalaisten veronmaksajien veronkiertotilejä.


title: Pankkisalaisuus

text: Sveitsi on hyväksynyt periaatteessa uuden käytännön, jolla sen pankkisalaisuuksien verhoja raotetaan vuodesta 2015 alkaen. Sveitsi suostui myös siirtymään yhä avoimempaan pankkipolitiikkaan vuoteen 2018 mennessä, mikäli pankkitietojen jakaminen muuttuisi muutenkin kansainväliseksi standardiksi. Ensimmäiset tietojenvaihdot sveitsiläispankeista tapahtuisivat aikaisintaan vuonna 2018.


title: Tribeca (täsmennyssivu)

text: Tribeca (tai TriBeCa) voi tarkoittaa ainakin seuraavia:


title: Käkelä (täsmennyssivu)

text: Käkelä voi tarkoittaa:


title: Kämmenenleveys

text: Kämmenenleveys on vanha pituusmitta. Alkuaan se on ollut miehen kämmenen leveys, jalan kolmannes ja kyynärän kuudesosa, noin 9 senttimetriä.


title: Urho Saariaho

text: Urho Jaakko Saariaho (27. marraskuuta 1911 Raahe – 18. syyskuuta 1981 Helsinki) oli suomalainen kansanedustaja.


title: Urho Saariaho

text: Urho Saariaho syntyi Raahessa. Vanhemmat olivat nahkatehtailija, kenkäkauppias Johan Petter (J.P., ”Hiipe”) Saariaho (1874–1960) ja Amalia Karolina, e. Närvälä (1872–1940). Esikoistytär Elmin jälkeen syntyi perheeseen kuusi poikaa, näistä neljäntenä Urho.


title: Urho Saariaho

text: Urho Saariaho kävi koulunsa Raahessa. Hän keskeytti oppikoulun ja suoritti merkonomin tutkinnon Raahen Porvari- ja Kauppakoulussa 1931. Hän kävi lukion loppuun yksityisesti ja kirjoitti ylioppilaaksi 1935. Saariaho säilytti tiiviit yhteydet synnyinkaupunkiinsa koko elämänsä ajan viettäen perheensä kanssa siellä kesälomansa, vuosina 1957–81 oman perheensä kesähuvilassa.


title: Urho Saariaho

text: Opintonsa päätettyään Urho Saariaho tuli 24-vuotiaana keväällä 1936 Yhtyneet Paperitehtaat Oy:n Myllykosken tehtaan palvelukseen kirjanpito-osastolle, jolta hänet samana syksynä siirrettiin lähetysosaston päälliköksi. Kielitaito koheni työnantajan kustantaman puolen vuoden intensiivisen Englantiin perehtymisjakson aikana alkuvuodesta 1939.


title: Urho Saariaho

text: Urho Saariaho meni talvisodan alussa 1939 naimisiin niin ikään raahelaisen Rauha Kaarina Pekurin (1917-2008) kanssa. Lapsia heille syntyi vuosina 1941–51 seitsemän: Elmi-Kaarina, Elina, alle vuoden ikäisenä kuollut Hannu, Olli, Jaakko, Mirja ja Elsi. Sotien jälkeen Saariaho nimitettiin yhtiön sosiaalipäälliköksi 1948. Yhtyneiden Paperitehtaiden jaossa vuonna 1951 jäi silloinen kansanedustaja Urho Saariaho Myllykosken paperitehdas Oy:n palvelukseen. Kansanedustajana hän oli 21 vuotta vuosina 1945–66. Sosiaalineuvoksen arvo hänelle myönnettiin vuonna 1963.


title: Urho Saariaho

text: Sosiaalineuvos Urho Saariaho jäi täysinpalvelleena eläkkeelle Myllykoski Oy:n palveluksesta 65-vuotiaana 30.11.1976. Hän muutti tämän jälkeen Kaarina-vaimonsa kanssa lasten perässä Helsinkiin. Urho Saariaho kuoli 69-vuotiaana äkilliseen sairauskohtaukseen syyskuussa 1981.


title: Urho Saariaho

text: Urho Saariaho ansioitui sekä aktiiviurheilujana että urheilujohtajana järjestötehtävissä. Urheiluharrastus alkoi jo pikkupoikana Raahessa. Urho Saariaho osallistui paikallisissa, piirikunnallisissa tms. kilpailuissa tarvittaessa seuransa edustajana moniinkin eri lajeihin, mutta tärkeimmäksi hänelle muodostui seiväshyppy. Väärästä ”selkä rimaan päin” -ylitystyylistä huolimatta kova harjoitus vei hänet aina Suomen mestaruuteen 22-vuotiaana 1934 – tulos oli 380. Lisäksi hän saavutti useita toisia, kolmansia ja pistesijoja SM-kilpailuissa. Kymenlaakson piiriennätys 380 oli hänen nimissään 1937-48. Saariaho oli puolustusvoimain mestari, Helsingin yliopiston kirjoilla ollessaan akateeminen mestari jne. Urho Saariaho oli monipuolinen urheilija menestyen seipään lisäksi yleisurheilussa monessa lajissa. Hän harrasti voimakkaasti myös jääpalloa.


title: Urho Saariaho

text: Urho Saariaho toimi Raahe-aikanaan useita vuosia urheiluseura Raahen Vesan johtokunnassa. Yhtyneiden Paperitehtaiden henkilövalinnoissa kiinnitettiin 1930-luvun puolivälissä huomiota myös urheilusaavutuksiin. Urheilijanuorukainen Urho Saariahon ansiot tällä alalla vaikuttivatkin hänen ottamiseensa tehtaan palvelukseen.


title: Urho Saariaho

text: Myllykoskella Urho Saariaho etsiytyi välittömästi urheilutoimintaan sekä aktiivina että organisaattorina. Hän hoiti urheiluseura Myllykosken Kilpaveikkojen puheenjohtajuutta 31 vuotta, Suomen voimistelu- ja urheiluliiton (SVUL) Kymenlaakson piirin puheenjohtajuutta 26 vuotta ja oli Suomen Urheiluliiton liittohallituksessa ja sen työ-valiokunnassa 12 vuotta. Kielitaitoinen Urho Saariaho toimi useasti Suomen yleisurheilumaajoukkueen johtajana ja mm. vuoden 1952 Helsingin olympiakisojen järjestelytehtävissä. Ansioistaan hänelle myönnettiin lukuisia ansio-merkkejä, mm. Suomen urheilun kultainen ansioristi ja Helsingin olympiakisojen kultainen ansioristi. SVUL:n kunniajäseneksi hänet kutsuttiin vuonna 1967.


title: Urho Saariaho

text: Vanhemmiten kuntolenkkeilijänä sosiaalineuvos Urho Saariaho korosti omakohtaisen kuntourheilun tärkeyttä sekä ruumiillisen kunnon että henkisen vireyden rakentajana.


title: Urho Saariaho

text: Urho Saariaho kuului suojeluskukuntaan Raahessa 1927-36 ja Myllykoskella tästä eteenpäin. Asevelvollisuutensa hän suoritti Riihimäellä Viestipataljoona 2:ssa 1931-32 ja Reserviupseerikoulun viestilinjalla, minkä päätyttyä Saariaho ylennettiin reservin vänrikiksi 1932. Urho Saariaho joutui lähtemään talvisotaan 28-vuotiaana joulukuussa 1939. Hänelle myönnettiin lyhyt vihkiloma samassa kuussa avioliiton solmimista varten Kaarina Pekurin kanssa. Talvisodassa vänrikki Saariaho toimi joukkueenjohtajana Viestipataljoonassa. Hänet ylennettiin luutnantiksi välirauhan alettua, toukokuussa 1940.


title: Urho Saariaho

text: Kesäkuussa 1941 alkaneessa jatkosodassa Urho Saariahon joukko-osasto oli JR 25, Piikkirykmentti, joka operoi pää-asiassa Itä-Karjalassa Hän toimi viestijoukkueen johtajana heinäkuuhun 1943. Saariaho haavoittui tammikuun alussa 1942 jalkaan Hiisjärven taisteluissa ja oli sotasairaalassa kolme kuukautta. Luutnantti Saariaho oli oman toimensa ohella rykmentin valistusupseeri lokakuusta 1942. Tehtävä muutettiin päätoimiseksi heinäkuussa 1943, samaan aikaan kun Saariaho ylennettiin kapteeniksi. Asemasotavaiheessa rykmentti oli Seesjärvellä. Sodan loppuvaiheessa Piikkirykmentti osallistui Kannaksen torjuntataisteluihin: Kaukjärvi – Summa – Tali – Karisalmi – Ihantala. Näissä sotatoimissa Saariaho toimi taas kesäkuun lopulta alkaen viestiupseerina. Hänet kotiutettiin marraskuussa 1944.


title: Urho Saariaho

text: Sodan jälkeen Urho Saariahon panos oli voimallinen myös Piikkirykmentin muistojen vaalimisessa, kun hän toimi 29 vuotta perinnetoimikunnan puheenjohtajana. Kouvolaan saatiin hänen toimestaan Piikin muistomerkki. Saariaho ylennettiin reservin majuriksi itsenäisyyspäivänä 1964. Hänelle myönnettiin 3. luokan vapauden risti (VR 3) 1942.


title: Urho Saariaho

text: Urho Saariaho oli Sotainvalidien Veljesliiton Myllykosken – Ummeljoen osaston puheenjohtajana yli 30 vuotta ja Keskikymen Sotaveteraanien puheenjohtaja kymmenen vuotta.


title: Urho Saariaho

text: Kansa valitsi Suomen eduskuntaan yli sata uutta edustajaa kevään 1945 vaaleissa. Yhtenä heistä Urho Saariaho valittiin eduskuntaan 33-vuotiaana kokoomuksen ehdokaslistalta. Kuntonsa ylläpitämiseksi hän oli aktiivisesti mukana perustamassa Eduskunnan urheilukerhoa syksyllä 1945. Urho Saariaho ajoi siinä määrin vakuuttavasti vaalipiirinsä Kymenläänin asioita valtiollisella tasolla, että hänet valittiin kansanedustajaksi vaaleissa viidesti peräkkäin ensivalintansa jälkeen. ”Kansan-Urhon” tunnettuus perustui suurelta osin moninaiseen maakunnalliseen ja paikalliseen vaikuttamiseen. Viimeisen kerran hänet valittiin eduskuntaan vuoden 1962 vaaleissa.


title: Urho Saariaho

text: Saariaho jäi ensimmäiselle varamiessijalle 1966 vaaleissa. Putoamiseen vaikutti osaltaan yleisesti tiedossa ollut edellisenä vuonna koettu sydänkohtaus. Presidentinvaalien valitsijamiehenä Urho Saariaho oli vuosina 1956 ja 1962. Kymenlaakson kokoomuksen puheenjohtajana hän toimi 16 vuotta vuodesta 1950 eduskuntakautensa loppuun.


title: Urho Saariaho

text: Pitkän valtiopäivämiesuransa aikana Urho Saariaholle kertyi tietoa ja kokemusta osallistumisesta usean eri valiokunnan työskentelyyn. Jäsenyysaikaa kertyi pisimpään puolustusvaliokunnassa 20 vuotta, sosiaalivaliokunnassa 13 vuotta ja valtiovarainvaliokunnassa kymmenen vuotta, minkä lisäksi hän oli lyhyemmän ajan kulkulaitos- ja ulkoasiainvaliokunnissa. Hän toimi myös valtiovarainvaliokunnan sivistysjaoston puheenjohtajana. Kansanedustajan toimessaan Urho Saariaho ajoi tarmokkaasti mm. siirtoväen, puolustuslaitoksen ja aliupseereiden palkkaus- ym. asioita. Eritoten hän kiinnitti huomionsa Kymenlaakson maakuntaa hyödyttävään liikenteeseen: Myllykoskella Keskikosken silta ja rautatien alikulku Saviniemeen, Iitissä Virran silta, Haminan ja Kotkan satamien jäänsärkijäkysymys jne.


title: Urho Saariaho

text: Monista Urho Saariahon läpimenneistä eduskunta-aloitteista mainittakoon vielä maatalousoppilaitoksen rakentaminen Anjalaan. Tämä oli silloiselle maalaisliitolle kova pala, koska aloite tuli kokoomuslaiselta kansanedustajalta. Merkittävä oli myös läpimennyt aloite Keltakangas – Inkeroinen maantiestä. Yleensä Urho Saariahon aloitteet, joista hyvin monet toteutuivat, koskivat liikenneolojen parantamista ja vapaata yrittäjätoimintaa sekä hänen sydäntään lähellä ollutta maanpuolustusta.


title: Urho Saariaho

text: Sosiaalineuvos Urho Saariaho vaikutti monin tavoin myös Sippolan kunnan (→ Anjalankoski → Kouvola) etenkin Kymijoen varrella olevan paperitehdastaajama Myllykosken sekä henkiseen että aineelliseen kehitykseen. Hänen ajamansa hankkeet muovasivat Myllykosken ulkoista kuvaa niin liikenteellisesti kuin palvelulaitoksinakin. Kansanedustaja koki olevansa myös paikkakuntansa edustaja maan parlamentissa. Urho Saariaho oli perustamassa Myllykosken työväenopistoa. Hän toimi Myllykosken ammattikoulun johtokunnan, sittemmin kuntaliiton liittovaltuuston puheenjohtajana vuodesta 1962 alkaen. Urho Saariaho vaikutti keskeisesti lukion saamiseksi Myllykosken yhteiskouluun. Sippolan kirkkovaltuustoon hän kuului 1960-luvun loppupuolen ja Kymenlaakson terveyden turvan hallitukseen vuodesta 1945 alkaen.


title: Urho Saariaho

text: Sosiaalipäällikkö Urho Saariaho osallistui Myllykosken Paperitehdas Oy:n, sittemmin Myllykoski Oy:n piirissä lukemattomien yhtiölle tärkeiden asioiden hoitamiseen. Hän auttoikin hankkimaan yhtiölle mm. edullista valtion rahoitusta tuotantotoiminnan laajentamiseen. Urho Saariaho ajoi myös rautatien saamista yhtiön Luikonlahden kaivokselle aina tuloksekkaaseen päätökseen saakka. Urho Saariaho toimi aktiivisesti synnyinkaupunkinsa Raahen puolesta, kun väännettiin kättä uuden valtio-omisteisen terästehtaan, Rautaruukin sijaintipaikasta. Useissa muissakin kriittisissä tilanteissa hän toimi mm. valtiovarainvaliokunnan kauppa- ja teollisuusjaoston jäsenenä Pohjois-Suomen hyväksi.


title: Urho Saariaho

text: Vuonna 1960 perustettu Rautaruukki ankkuroitiin muuhun yhteiskuntaan siten, että osakasyhtiöiden lisäksi sen hallintoneuvostossa olivat edustettuina myös ammattiyhdistysliike ja poliittiset puolueet. Toisin kuin useimmissa muissa valtionyhtiöissä 60-luvulla Rautaruukissa pidettiin hallintoneuvosto hyvin informoituna ja sillä oli todellista merkitystä asioiden hoitamisessa. Eduskunnan tuen turvaaminen oli tarpeen alkuvaiheen rahoituspanoksen hankkimiseksi valtiolta. Kokkola jäi kohtuuttomankin paljon julkisuutta saaneessa sijaintikysymyksessä lopulta toiseksi, ja Rautaruukki päätettiin rakentaa Raaheen sittemmin liitetyn Saloisten kunnan Rojuniemeen. (Unto Luukko: Rautaruukki 1960 – 90, Oy Kaleva – Oulu – 1990) Näin aikanaan merkittävä, mutta ajan mittaan taantunut, pieni ja köyhä sekä työttömyyden vaivaama merenkulkukaupunki koki toisen tulemisensa teollisuuspaikkakuntana. Urho Saariaho toimi Rautaruukki Oy:n hallintoneuvoston jäsenenä vuosina 1963 – 71. Myös Kansaneläkelaitoksen (Kela) tilintarkastajana hän toimi pitkään. Myllykosken Liikemiesyhdistyksen perustamiseen Urho Saariaho vaikutti ratkaisevalla tavalla. Kymen Yrittäjät ry:n perustavassa kokouksessa vuonna 1967 valittiin sosiaalineuvos Urho Saariaho hallituksen puheenjohtajaksi.


title: Urho Saariaho

text: Saariaho ryhtyi Kokoomuksen Kansallisen eläkeläisliiton puheenjohtajaksi 1978. Liiton tilaisuudessa hän sitten kuoli puhujakorokkeella saamaansa äkilliseen sairauskohtaukseen aivan 70-vuotispäivänsä kynnyksellä 18.9.1981.


title: Taidepunk

text: Taidepunk () viittaa kokeelliseen punkrockiin tai post-punkiin tai yhtyeisiin, joiden jäsenet ovat opiskelleet taidekoulussa tai ovat mukana taidemaailmassa.


title: Taidepunk

text: Ensimmäisiä taidepunknimiä olivat New Yorkin skenen New York Dolls, Television, Patti Smith ja Devo. Englantilainen Wire-yhtye koostui taideopiskelijoista ja hollantilainen The Ex otti vaikutteita musiikkiinsa free jazzista. 1970- ja 1980-lukujen taitteen No wave-skene on myös luokiteltu taidepunkiksi Suicide-yhtyeen Martin Revin mukaan. Englantilainen anarkopunkyhtye Crass on myös luokiteltu taidepunkiksi esiintymislavoilla käytettyjen taiteenmuotojen myötä.


title: Lauri Kärenlampi

text: Lauri Veikko Kärenlampi (s. 18. joulukuuta 1941 Kestilä) on suomalainen ympäristöhygieenikko. Hän on valmistunut Turun yliopistosta filosofian lisensiaatiksi vuonna 1967 ja väitellyt tohtoriksi vuonna 1971. Kärenlampi toimi vuodesta 1973 Kuopion yliopiston ympäristöhygienian professorin ja on nyt Itä-Suomen yliopiston emeritusprofessori. tutkinut erityisesti ilman saasteiden vaikutusta havumetsiin, lannoituksen vaikutusta puiden yhteystyskoneiston rakenteeseen sekä kasvien solurakenteeseen perustuvaa ympäristödiagnostiikkaa.


title: Suomen euroviisukarsinta 1983

text: Suomen euroviisukarsinta 1983 oli kilpailu, jossa valittiin Suomen edustaja vuoden 1983 Eurovision laulukilpailuun. Edellisvuoden nollapistetuloksen jälkeen Suomen karsinta uudistettiin perusteellisesti. Karsinta järjestettiin jälleen avoimena kilpailuna, johon saatiin noin 300 sävelmää. Kilpailun sääntönä osallistuvien säveltäjien oli oltava syntyperäisiä Suomen kansalaisia, millä mahdollisesti yritettiin estää kaksi heikosti menestynyttä Suomen euroviisua säveltäneen brittitaustaisen Jim Pembroken osallistuminen. Tuohon mennessä hänen lisäkseen vain kaksi ei-suomalaista säveltäjää oli osallistunut Suomen karsintoihin.


title: Suomen euroviisukarsinta 1983

text: Lähetetyistä kappaleista kymmenen valittiin finaaliin, jossa jokaisen säveltäjän oli valittava kappaleensa esittäjäksi joko Ami Aspelund, Meiju Suvas, Kirka, Tapani Kansa tai Opus 5. Karsinnan finaali pidettiin Ylen tv-studiossa 2 perjantaina 28. tammikuuta ja televisioitiin suorana YLE TV1:ssä kello 21.30 alkaen. Kapellimestarina toimi Ossi Runne. Edellisvuonna asiantuntijaraatien maku oli herättänyt kritiikkiä, joten tällä kertaa tv-katsojat valitsivat Suomen edustajan postikorttiäänestyksellä. Postikortteja lähetettiin runsaat 120 000. Äänestyksen tulos julkistettiin 11. helmikuuta kello 21.25 ohjelmassa "Väärän kuninkaan päivä".


title: Suomen euroviisukarsinta 1983

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Juhani Kärjä

text: Juhani Aukusti Kärjä (s. 25. joulukuuta 1934 Kalajoki) on suomalainen lääkäri. Hän oli vuosina 1975–1990 Kuopion yliopiston korva-, nenä- ja kurkkutautiopin professori.


title: Juhani Kärjä

text: Kärjä tuli ylioppilaaksi Raahen yhteislyseosta vuonna 1953. Hän opiskeli lääkäriksi Turun yliopistossa (LL 1960) ja tohtoriksi Oulun yliopistossa (LKT 1968). Kärjän englanninkielinen väitöskirja (1968) oli otsikoitu "Perstimulatory suprathreshold adaptation for pure tones : 1 : Basic studies on normal-hearing persons". Hän sai korva-, nenä- ja kurkkutautien erikoislääkärin pätevyyden 1966, ja audiologian pätevyyden 1973. Hän oli Oulun yliopiston dosentti (1970-1976).


title: Juhani Kärjä

text: Kärjä työskenteli lääkäriksi valmistuttuaan Turun yliopistollisen keskussairaalan (TYKS) apulaislääkärinä (1961–1964). Tämän jälkeen hän oli Oulun yliopiston apulaisopettaja vuosi (1964–1973), ja Oulun yliopistollisen keskussairaalan (OYKS) apulaisylilääkäri (1973–1975). Oulussa hän toimi myös nuorisopoliklinan lääkärinä 1960–1968 ja Ylioppilaiden terveydenhoitosäätiön lääkärinä 1969–1974 sekä Muurolan parantolan keuhkotautilääkärinä (bronkologi) 1970–1975.


title: Juhani Kärjä

text: Seuraavaksi Kärjä siirtyi Kuopioon. Hän toimi Kuopion korkeakoulun, sittemmin Kuopion yliopiston korva-, nenä- ja kurkkutautiopin professorina vuosina 1975–1990, jona ajanjaksona hän hoiti myös korkeakoulun rehtorin tehtävää 1984–1990. Kärjä oli Kuopion yliopistollisen keskussairaalan (KYKS) ja sitä seuranneen Kuopion yliopistollisen sairaalan tai Pohjois-Savon sairaanhoitopiirin ylilääkärinä ja johtavana ylilääkärinä lähes 25 vuotta (1975-1997),


title: Juhani Kärjä

text:
Hänen moniin luottamustehtäviinsä kuuluivat esimerkiksi toimiminen Kuopion yliopiston Pohjalalaisen osakunnan inspehtorina (1979–1982), yliopiston rakentamisen neuvottelukunnan puheenjohtajana (1984–), Kuopion yliopistollisen keskussairaalan liittovaltuuston jäsenenä (1985–). Hän oli Suomen korkeakoulujen
rehtorien neuvottelukunnan puheenjohtaja (1988–).


title: Juhani Kärjä

text: Hän on julkaissut oppikirjoja ja noin 200 tieteellistä artikkelia korva-, nenä- ja kurkkutautien, erityisesti korvakirurgian, audiologian, kroonisen välikorvatulehduksen ja limakalvojen fysiologian aloilta.


title: Juhani Kärjä

text: Kärjä on useiden opiskelijayhdistysten ja järjestöjen kunniajäsen. Valtiollisena tunnustuksena hänelle on myönnetty Suomen Valkoisen Ruusun ritarikunnan 1. luokan ritarin arvo (SVR R 1).


title: Otavan Suuri Ensyklopedia

text: Otavan Suuri Ensyklopedia on 1970- ja 1980-luvulla julkaistu suomalainen, suomenkielinen tietosanakirja. Se on julkaistu sekä 24- että 12-osaisena. 12-osaisen painoksen osat 1–10 sisältävät suurartikkeleita, 12-osaisen painoksen osat 11–12 perinteiseen tietosanakirjatyyliin laadittuja pienartikkeleita. Sivut on numeroitu katkotta ensimmäisen osan alusta viimeisen osan loppuun. Kunkin artikkelin lopussa on ilmoitettu sekä ulkomaisen tekstin kirjoittaja että suomalainen muokkaaja.


title: Otavan Suuri Ensyklopedia

text: Kirjan julkaisutyön perustana on Otavan sekä ranskalaisen tietosanakirjakustantamon sopimus, jonka mukaisesti Otava käytti ranskankielisen "La Grande Encyclopédia Laroussen" aineistoa.


title: Otavan Suuri Ensyklopedia

text: Toimituskunnan puheenjohtajana oli Otavan tietokirjajohtaja Pentti Huovinen ja päätoimittajana Matti Nurminen.


title: Otavan Suuri Ensyklopedia

text: Samaan aikaan "Otavan suuren ensyklopedian" kanssa julkaistiin kilpaileva suomalainen tietokirja, WSOY:n "Spectrum tietokeskus". Kirjat ovat rakenteeltaan samanlaisia, noin 5 000 artikkelin teoksia. Suurartikkelit on tehty asiakokonaisuuksista, eikä artikkelien suuri määrä ole ollut tavoitteena. Veli Valpolan arvostelussa "Helsingin Sanomissa" Otavan teos sai kiitosta suuremmasta tekstimäärästä ja vähemmistä virheistä. Ansiona pidettiin runsasta karttojen ja taulukoiden käyttöä. Yksittäisinä epäonnistumisina kriitikko piti kirjainaiheen artikkelien puutteita ja asiavirheitä, huonosti harkittua hakusanaa "automaattinen tietojenkäsittely" sekä alkuräjähdystä ja radiota koskevien artikkelien hajanaisuutta.


title: Karprint

text: Karprint Oy on Vihdin Huhmarissa toimiva paikallis-, kaupunki- ja aikakauslehtien kustantaja sekä kirjapaino. Se julkaisee erikoisaikakauslehtiä Antiikki ja taide, Ase & Erä, Ekoelo, Hevosmaailma, Kiinteistö & energia, Kissafani, Luontaisterveys, Meidän Koira, SenioriTerveys, Sielunpeili ja Talomestari sekä paikallis- ja kaupunkilehtiä Kallio Lehti, Karkkilan Tienoo, Lopen Lehti, Luoteis-Uusimaa, Munkin Seutu ja Rööperin Lehti.


title: Karprint

text: Karprintin alku juontaa juurensa vuoteen 1962, jolloin toimittajat Eero Ahola ja Orvo Mäkelä perustivat paikallislehden Karkkilan Tienoo. Seuraavana vuonna 1963 Eero Ahola perusti Karkkilan Kirjapainon, joka 1976 alkaen on toiminut nimellä Karprint.


title: Karprint

text: Karprintin aiempia lehtiä ovat olleet Asu oikein, Bodaus, Energia ja ympäristö, Funsport, Henkimaailma, Ikiliikkuja, IkäPlus, Ilmiöt ja henkimaaima, Jymy, Kasvatus ja koti, Kiinteistötyö, Ladyfit, Lue!, LännenLokari, Musa.fi, Pienkiinteistösanomat, Ravintolisät ja lisäravinteet, Rikoscocktail, Roiskeläppä, Sisustusvinkki, Suomi+, Tarua vai totta, Teletieto, Terve elämä, Terveyden Kuvalehti, TT Tekniikka ja ympäristö, Uusi autokuvalehti, Venemestari, Vihersisustus ja VS-Itäkunnat.


title: Karprint

text: Tammikuussa 2015 Karprint tuomittiin työsuojelurikoksesta 40 000 euron yhteisösakkoon ja sen kaksi johtaja-omistajaa Eero ja Juha Ahola neljän ja kolmen kuukauden ehdolliseen vankeuteen. Lisäksi yritys määrättiin maksamaan 13 työntekijälle yhteensä lähes 70 000 euron korvaukset vuosia jatkuneista homevauriohaitoista. Oikeus katsoi, että työnantajan edustajat ovat menetelleet tahallisesti ja suhtautuneet piittaamattomasti useisiin erilaisiin työturvallisuusvelvoitteisiin sekä useille työntekijöille aiheutuneisiin henkilövahinkoihin pitkällä aikavälillä.


title: Kärkelän kartano

text: Kärkelän kartano on kartano Karjalohjalla Kärkelän kylässä. Sen on omistanut Fiskars, jolloin siinä oli maata 1306 hehtaaria.


title: Kärkelän kartano

text: Siihen liittyvät Kärkelän kuparisulatto, joka on 1765-1883 toiminnassa ollut kuparihytti eli kuparisulatto Kiskon puolella Salossa Karjalohjan Kärkelän kylän rajalla, ja Kärkelän ruukki, kuparisulattoon liittynyt ruukkiyhdyskunta Kiskon ja Karjalohjan rajalla.


title: Kärkelän kartano

text: Kärkelän kartano sijaitsee Orijärven kaivokselta Kärkelään kulkevan tien varrella. Sen päärakennus on taitekattoinen ja siinä on kaksi kerrosta. Sen vanhimmat osat ovat vuodelta 1786. Päätyihin on lisätty siivet vuosina 1845 ja 1854.


title: Kärkelän kartano

text: Kuparisulaton toiminnan päätyttyä 1882 Kärkelästä tuli Fiskarsin ruukin ulkokartano, Siellä harjoitettiin maanviljelystä ja karjanhoitoa. 1900-luvun alussa Kärkelässä oli 23 torppaa.


title: Kärkelän kartano

text: Kartano on nykyisin yksityisomistuksessa matkailuyrityksenä.


title: Giovanni Giuseppe Bianconi

text: Giovanni Giuseppe Bianconi, joskus J. Josephi tai Joseph Bianconi, (31 heinäkuuta 1809 Bologna – 18. lokakuuta 1878 Bologna) oli italialainen eläintieteilijä, herpetologi, kasvitieteilijä sekä geologi.


title: Giovanni Giuseppe Bianconi

text: Giovanni Giuseppe Bianconi oli luonnonhistorian professori Bolognan yliopistossa.


title: Giovanni Giuseppe Bianconi

text: Herpetologian alalla hän kuvaili useita uusia sammakkoeläinlajia ja matelijat


title: Hiljainen hetki

text: Hiljainen hetki on lyhyehkö, useimmiten minuutin mittainen aika, jolloin kokoonnutaan yhteen esimerkiksi työpaikalla tai koulussa pitämään hiljainen hetki jonkin henkilön kuoleman tai muun onnettomuuden takia. Tilanteeseen voi liittyä lyhyt puhe tai musiikkia.


title: Hiljainen hetki

text: Hiljainen hetki voi olla myös esimerkiksi ennakkoon sovittu työn tai liikenteen seisauttaminen (esimerkiksi taksin-, linja-auton- tai rekka-autokuljettajat) lyhyeksi aikaa samalla kellonlyömällä valtakunnallisesti jonkin ammattikuntaa koskevan onnettomuuden takia. Tällöin hiljainen hetki voi saada myös hiljaisen mielenosoituksen luonteen ja sillä vedotaan esimerkiksi turvallisuuden puolesta.


title: Ulkokartano

text: Ulkokartano tarkoittaa säterin rälssikarjataloa, Jokaisessa säterissä sai olla yksi samasta vapaudesta nauttiva ulkokartano. Sillä oli samat vapaudet kuin säterillä.


title: Ulkokartano

text: Esimerkiksi Kärkelän kartano Karjalohjalla oli Fiskarsin ruukin ulkokartano sen jälkeen kun Kärkelässä päättyi 1882 kuparinsulatus.


title: Hammaspaikka

text: Hammaspaikka on ainetta, joka asennetaan hampaaseen vaurioituneen, irronneen, tai poistetun osan paikalle. Tavallisesti paikattava vaurio on karieksen aiheuttama reikä, mutta hammaspaikka voidaan tarvita myös kuluneen, kiillevaurioisen tai lohjenneen hampaan hoitoon. Väliaikaista paikkaa käytetään juurihoidon ollessa kesken sekä silloin kun käytettävissä oleva aika ei riitä pysyvän paikan tekemiseen. "Hätäpaikka" on ilman lääkärin apua esimerkiksi lohjenneeseen hampaaseen laitettava kovettuva tahna, joka suojaa vauriota siihen saakka kunnes potilas pääsee hammashoitoon.


title: Hammaspaikka

text: Hammaspaikka heikentää hammasta sekä lisää sen tulehdusalttiutta.


title: Hammaspaikka

text: Hammaspaikkoja on tehty muiden muassa amalgaamista, yhdistelmämuovista ja kullasta, nykyisin myös keraamisista aineista. Tällä hetkellä tutkitaan hampaiden korjaamista Alzheimerin taudin hoitamiseen kehitetyn Tideglusib-lääkkeen avulla. Lääke saa hampaan keskiosan kantasolut erikoistuman hammassoluiksi, jolloin reikä umpeutuu luonnollsella hammassolukolla. Kyseisellä menetelmällä on onnistuttu paikkaamaan onnistuneesti jo hiirten hampaita.


title: Hammaspaikka

text: Erityisesti 1980- ja 1990-luvulla keskusteltiin mahdollisista, amalgaamin aiheuttamista sairauksista. Keskusteltua käytiin myös siitä, pitäisikö amalgaamipaikat vaihtaa. Amalgaamipaikoista saatava elohopea-annos voi olla 1–3 mikrogrammaa vuorokaudessa, kun Maailman terveysjärjestön (WHO) mukaan herkimmillä yksilöillä voisi elohopea-altistuksesta aiheutua ensioireita vasta 30 mikrogramman vuorokausiannoksella. Nykytiedon valossa amalgaami katsotaan täysin turvalliseksi paikka-aineeksi, joskin elohopea-allergikot voivat saada limakalvoon kosketuksissa olevista amalgaamipaikoista limakalvomuutoksia.


title: Hammaspaikka

text: Muovisissa hammaspaikoissa (bis-GMA = bis-fenoliglykolidimetakrylaatti ja bis-DMA = bisfenoli -dimetakrylaatti) on aineita, jotka muuttuvat bisfenoli-A:ta (BPA) sisältäviksi ollessaan kosketuksissa syljen kanssa. Tällaisista muovisista hammaspaikoista saatava BPA-altistus ajoittuu muutaman tunnin tai vuorokauden sisälle uuden paikan saamisesta ja altistus on minimaalista.


title: Esmeraldas (Minas Gerais)

text: Esmeraldas on Brasilian kunta, joka sijaitsee Minas Geraisissa. Kaupunki on osa Metropolitana de mesoregionia ja Belo Horizonten microregionia. Kunnan asukasluku oli 60 271 vuonna 2010.


title: Shea Theodore

text: Shea Theodore (s. 3. elokuuta 1995 Langley, Brittiläinen Kolumbia, Kanada) on kanadalainen jääkiekkopuolustaja, joka pelaa WHL-joukkue Seattle Thunderbirdsissa. Hän toimii joukkueen kapteenina. Theodorella on tulokassopimus NHL-joukkue Anaheim Ducksin kanssa, joka varasi hänet ensimmäisellä kierroksella 26. pelaajana vuonna . Theodore on hyökkäävä puolustaja, jonka vahvuuksiin kuuluu koko, ulottuvuus ja kiekonhallinta. Hän on myös käytönnöllinen ylivoimapelaaja siniviivalla. Theodoren heikkouksiin kuuluu ajoittainen kiekon liikapitäminen, fysiikan puute ja hänellä on myös parannettavaa oman pään pelaamisessa.


title: Shea Theodore

text: Theodore syntyi Langleyssa, mutta kasvoi Aldergrovessa, jossa hän myös aloitti jääkiekkoilun. Seattle Thunderbirds varasi Theodoren 64. pelaajana WHL:n varaustilaisuudessa 2010. Hän vietti kauden 2010–2011 vielä pääosin BCMML-joukkue Fraser Valley Bruinsissa. Theodore edusti kauden aikana myös Brittiläistä Kolumbiaa Kanada talvikisoissa voittaen kultaa. Hänen varsinainen WHL-tulokaskautensa 2011–2012 toi 69 runkosarjaottelussa tehot 4+31=35, joilla Theodore oli Winterhawksin paras syöttäjä, tehokkain puolustaja ja kolmanneksi paras pistemies. Hän oli joukkueen tehokkain puolustaja ja kolmanneksi paras pistemies myös kaudella 19+31=50, jolloin Theodore sijoittui koko WHL:n puolustajien pistepörssissä kahdeksanneksi. Hän pelasi kauden aikana myös CHL Top Prospects Gamessa.


title: Shea Theodore

text: Anaheim Ducks varasi Theodoren ensimmäisellä kierroksella . Saman vuoden syyskuussa hän teki kolmivuotisen tulokassopimuksen joukkueen kanssa. Kaudella 2013–2014 Theodore nousi Thunderbirdsin varakapteeniksi. Hän voitti pelipaikastaan huolimatta joukkueen sisäisen piste- ja syöttöpörssin tehoilla 22+57=79, joilla Theodore voitti koko WHL:n puolustajien piste- ja syöttöpörssin. Hän voitti myös Thunderbirdsin sisäisen tehotilaston lukemalla +19. Theodore valittiin kauden päätteeksi WHL:n läntisen konferenssin ensimmäiseen tähdistökentälliseen. WHL-kautensa päätteeksi, huhtikuussa 2014 hän siirtyi loppukevääksi AHL-joukkue Norfolk Admiralsin vahvuuteen.


title: Shea Theodore

text: Kauden 2014–2015 Theodore aloitti Admiralsissa, jossa hän pelasi viisi ottelua tehden yhtä monta tehopistettä tehoilla 3+2=5, kunnes Theodore siirrettiin marraskuussa takaisin Thunderbirdsiin. Hän nousi joukkueen kapteeniksi.


title: Shea Theodore

text: Theodore pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Theodore pelasi myös alle 18-vuotiaiden MM-kilpailuissa vuonna 2013, jolloin hän voitti maailmanmestaruuden sekä Ivan Hlinkan muistoturnauksessa vuonna 2012, voittaen kultaa.


title: Mickaël Gelabale

text: Mickaël Gelabale (s. 22. toukokuuta 1983 Pointe-Noire, Guadeloupe) on ranskalainen koripalloilija.


title: Mickaël Gelabale

text: Pienenä laitahyökkääjänä pelaavan Gelabalen varasi NBA:han Seattle SuperSonics 48. vuorolla . Hän on edustanut NBA:ssa SuperSonicsin lisäksi Minnesota Timberwolvesia. Euroopassa Gelabale on edustanut ranskalaisseurojen lisäksi muun muassa espanjalaisseuroja.


title: Mickaël Gelabale

text: Ranskan maajoukkueessa Gelabale on voittanut pronssia vuoden 2014 MM-kilpailuista, Euroopan mestaruuden Sloveniasta 2013, EM-hopean ja kaksi EM-pronssia. Lontoon kesäolympialaisissa 2012 hänen edustamansa Ranska sijoittui kuudenneksi.


title: Charles Lombahe-Kahudi

text: Charles Lombahe-Kahudi (s. 22. toukokuuta 1983 Kinshasa, Zaire) on ranskalainen koripalloilija.


title: Charles Lombahe-Kahudi

text: Pienenä laitahyökkääjnä pelaava Lombahe-Kahudi on pelannut ranskalaisissa seurajoukkueissa. Ranskan maajoukkueessa Lombahe-Kahudi on voittanut pronssia vuoden 2014 MM-kilpailuista, Euroopan mestaruuden Sloveniasta 2013, EM-hopeaa Liettuasta 2011 ja EM-pronssia vuonna 2015.


title: Transmigration of Consciousness

text: Transmigration of Consciousness on puolalaisen death metal -yhtye Nomadin viides studioalbumi. Se julkaistiin maaliskuussa 2011 levymerkillä Witching Hour Productions.


title: Tyhjiöpakkaus

text: Tyhjiöpakkaus on pakkaus (yleensä ruoka- tai vaatepakkaus), josta ilma on pyritty poistamaan mahdollisimman tarkoin, jotteivät ruokaa pilaavat mikrobit kuten home voisi elää pakkauksessa. Tyhjiöpakkauksen avulla ruuan säilyvyys voidaan jopa viisinkertaistaa.


title: Tyhjiöpakkaus

text: Vaatteiden tyhjiöpakkaus säästää säilytystilaa, suojaa vaatteita lialta, pölyltä, kastumiselta, hyönteisiltä ja hajulta. Markkinoilla on pusseja, joista tehdään vaatteita varten olevia tyhjiöpakkauksia imemällä ilma pölynimurilla pois. On myös matkatyhjiövaatepusseja, joiden käyttöön ei tarvita pölynimuria. Niillä voidaan säästää matkalaukusta tilaa jopa kolme neljäsosaa.


title: The Duprees Sing

text: The Duprees Sing on Post Records -levy-yhtiön julkaisema kokoelma-albumi (luettelotunnus POST-1000) New Jerseyn Jersey Citystä kotoisin olevan The Duprees -lauluyhtyeen tuotannosta.


title: The Duprees Sing

text: Vuonna 1962 yhtye sai levytyssopimuksen Coed Recordsilta. Ensimmäisiä julkaistuja kappaleita olivat muun muassa "You Belong to Me", "My Own True Love", "Take Me As I Am", "Where Are You" ja "Have You Heard", jotka ovat mukana tälläkin albumilla.


title: The Duprees Sing

text: Äänitteet ovat monofonisia. Julkaisuvuotta ei ole mainittu. Kansitekstin on laatinut Dean Tyler.


title: The Duprees Sing

text: Samassa sarjassa on julkaistu albumit:


title: The Duprees Sing

text: Albumin kansiteksteissä on mainittu seuraavat yhtyeen jäsenet:


title: Mäki vs. Moore

text: Mäki vs. Moore oli Helsingin olympiastadionilla 17. elokuuta 1962 käyty World Boxing Association -liiton nyrkkeilyn höyhensarjan maailmanmestaruusottelu, jossa kohtasivat suomalainen Olli Mäki ja yhdysvaltalainen Davey Moore. Kohtaaminen päättyi ottelun toisessa erässä, kun Mäki putosi kanveesiin ja Moore julistettiin voittajaksi teknisellä tyrmäyksellä. Ottelua oli Olympiastadionilla seuraamassa lähes 24 000 katsojaa.


title: Mäki vs. Moore

text: Kyseessä on Suomen kaikkien aikojen suurin nyrkkeilytapahtuma sekä Pohjoismaiden ensimmäinen ammattinyrkkeilyn MM-ottelu. Seuraavan kerran suomalainen nyrkkeilijä pääsi ottelemaan maailman valtaliiton WBA:n maailmanmestaruudesta vasta vuonna 2014, kun Edis Tatli kohtasi Helsingissä kuubalaisen Richar Abrilin.


title: Mäki vs. Moore

text: 25-vuotias Olli Mäki oli noussut Euroopan huipulle saavuttamalla 60 kg:n sarjassa EM-hopeaa Prahassa 1957 ja EM-kultaa Luzernissa 1959. Ammattilaiseksi hän siirtyi vuotta myöhemmin, kun Suomen olympiakomitea ei poliittisista syistä valinnut Työväen Urheiluliittoon kuulunutta Kokkolan Jymyä edustanutta Mäkeä Rooman kesäolympialaisiin. Kokkolan Jymy jopa erosi TUL:sta, mutta Olli Mäki erosi puolestaan Jymystä ja perusti muutaman muun urheilijan kanssa Kokkolan Työväen Urheilijat, joka liittyi TUL:oon. Mäen mielestä ei ollut mahdollista, että Työväen Urheiluliiton jäseniä ei otettaisi Olympialaisiin mukaan. Hallitsevana euroopanmestarina hän olisi ollut jopa yksi suurimmista kultamitalisuosikeista. Tämän skandaalin myötä Olli Mäki ryhtyi ammattilaiseksi. Elis Askin ammattilaistallista käsin Mäki otteli ensimmäisen kerran lokakuussa 1960. Hän onnistui jo vajaata kahta vuotta myöhemmin nousemaan hallitsevan mestarin Davey Mooren haastajaksi, osittain myös Askin promoottorintaitojen ansiosta. Euroopan ammattilaislistoilla Mäki oli ennen Mooren kohtaamistaan ollut parhaimmillaan kolmantena.


title: Mäki vs. Moore

text: 28-vuotias Davey Moore osallistui jo Helsingin olympialaisiin vuonna 1952, mutta putosi kolmannella kierroksella puolivälierissä. Vuotta myöhemmin hän siirtyi ammattilaisuralle ja voitti höyhensarjan MM-tittelin itselleen maaliskuussa 1959 Nigerian Hogan Basseylta. Ennen Mäen kohtaamista Moore puolusti titteliään menestyksekkäästi neljä kertaa.


title: Mäki vs. Moore

text: Asiantuntijoiden mukaan MM-ottelu tuli Mäen uralla liian aikaisessa vaiheessa. Hän oli otellut ammattilaisena ainoastaan kymmenen kertaa, kun Moorella otteluita oli takanaan jo yli 60. Mäen kertoman mukaan hänen valmistautumistaan haittasi myös huoli painonpudotuksesta. Miesten välinen ero näkyi myös heidän palkkioissaan, Moore kuittasi ottelusta 12,8 miljoonaa markkaa, mutta Mäki vain 0,6 miljoonaa. Rahoittajaksi Elis Ask oli saanut ruotsalaisen liikemiehen Per-Olof Ahlin, joka tunnetaan muotiliike KappAhlin perustajana. Promoottoritoimintaa vain harrastuksenaan pitänyt Ahl luotti kuitenkin Elis Askiin, jolle mm-ottelun järjestäminen oli erään unelman täyttymys. Ruotsalaisten tuella saatiin Davey Mooren manageri Willie Ketchum allekirjoittamaan sopimus MM-ottelusta Helsingin Olympiastadionilla 17. elokuuta 1962 eli Askin oman EM-ottelun vuosipäivänä.


title: Mäki vs. Moore

text: Mäki asui Askin kotona Helsingissä ja aloitti valmistautumisen Kumpulan maauimalaan perustetussa kesäharjoittelukeskuksessa, mukana olivat myös muut Elis Askin ammattilaistallin nyrkkeilijät: Mauri Backman, Pekka Kokkonen, Ilkka Koski ja Risto Luukkonen. Davey Moore saapui Helsinkiin 2. elokuuta, joilloin häntä oli lentoasemalla vastassa muun muassa näyttelijä Pirkko Mannola. Varsinainen harjoittelukeskus avattiin nykyisen jäähallin paikalla sijainneelle Jäästadionille 5. elokuuta. Moore ei kuitenkaan suostunut harjoittelemaan kuin sisätilossa, mutta suomalaiset jatkoivat jäästadionilla. Mäen ja Mooren kohtaamisesta muodostui Suomen oloissa valtava mediatapahtuma, josta valmistui myös T. J. Särkän tuottama dokumenttielokuva "Mäki Moore maailmanmestaruus".


title: Mäki vs. Moore

text: Perjantai-iltana järjestetyn ottelutapahtuman nyrkkeilykehä oli pystytetty Olympiastadionin keskikentälle, jonka ympärillä olivat yleisölle tarkoitetut istumapaikat. Kaikkiaan katsojia oli stadionilla 23 463, joukossa myös lukuisia kutsuvieraita. Ottelun tuomariksi oli saapunut kokenut amerikkalainen Barney Ross, joka oli ensimmäiset ammattilaisottelunsa tuominnut jo vuonna 1940.


title: Mäki vs. Moore

text: Ennen pääottelua Olympiastadionilla käytiin neljä kamppailua; kärpässarjassa Risto Luukkonen tyrmäsi Skotlannin Jackie Brownin neljännessä erässä, välisarjassa Mauri Backman saavutti pistevoiton Trinidad & Tobagoa edustaneesta Boswell St. Louisista, raskaassa keskisarjassa Pekka Kokkonen puolestaan hävisi pisteillä Yhdysvaltain Eddie Cottonille ja raskaassa sarjassa Ilkka Koski voitti Ruotsin Lars Norlingin niin ikään pisteillä.


title: Mäki vs. Moore

text:
Itse MM-ottelussa ei Mäellä ollut mahdollisuuksia kokenutta amerikkalaista vastaan, vaikka suomalaislehdistö arveli Mooren kärsivän kolean syysillan olosuhteista. Amerikkalainen nyrkkeilylehti "Boxing News" puolestaan vastasi otteluraportissaan sarkastisesti Mooren joutuneen olemaan kehässä niin lyhyen aikaa, ettei kylmyys ehtinyt vaikuttamaan. Ottelun ensimmäisessä erässä "Musta nukuttaja" -lempinimellä tunnettu Moore keskittyi lähinnä tarkkailemaan Mäen otteita ja antoi hänen lyödä muutamia kevyitä iskuja. Tasaisen ensimmäisen erän jälkeen Moore lisäsi tempoa ja Mäki joutui välittömästi puolustuskannalle, aktiivisen vastustajan hankittua henkisen yliotteen. Mäki teki nopeasti virheen laskemalla suojauksensa ja näin Moore saa perille lujan oikean koukun, joka pudottaa suomalaisen kanveesiin. Luvunlaskun jälkeen ottelua jatketaan, mutta Moore lyö Mäen jälleen nopeasti kaksi kertaa lattiaan, jolloin kehätuomari Ross lopettaa ottelun ajassa 2.45. 15-eräiseksi suunniteltu kohtaaminen päättyy näin jo toisessa erässä.
Mäki laihdutti kuukauden aikana seitsemän kiloa ja kertoi olleensa miltei irti maasta ottelupäivän aamuna. Itseluottamusta kyllä riitti, sillä hän meni samana päivänä kihloihin morsiamensa Raijan kanssa.


title: Mäki vs. Moore

text: Ottelun jälkeen järjestettiin vielä juhlaillallinen, jossa Mäen ja Mooren lisäksi olivat paikalla muun muassa Elis Ask sekä ottelun tuomari Barney Ross ja lukuisa määrä aikansa merkkihenkilöitä.


title: Mäki vs. Moore

text: Mäen elämästä kertova Juho Kuosmasen ohjaama elokuva "Hymyilevä mies" sai ensi-iltansa toukokuussa 2016 Cannesin elokuvajuhlilla Ranskassa. Se voitti myös elokuvajuhlien kakkossarjan pääpalkinnon. Elokuvassa Mäkeä esittää näyttelijä Jarkko Lahti.


title: Heikki Korhonen (yrittäjä)

text: Heikki Korhonen on nosturiyrittäjä ja ravitallin pitäjä.


title: Heikki Korhonen (yrittäjä)

text: Korhosen perustama Nostokonepalvelu tuli 1996 julkisuudessa tunnetuksi veronkiertoepäilyistä. Syyttäjä Tommi Teuri teki Nostokonepalvelun jutussa syyttämättäjättämispäätöksen, perusteltuaan ensin yksityiskohtaisesti, miksi jutussa hänen mielestään tulisi nostaa syyte verorikoksesta. Päätöksen jälkeen Teuri kertoi julkisesti tulleensa asiassa painostetuksi korkealta taholta.


title: Heikki Korhonen (yrittäjä)

text: Korhosen ravitallissa on menestyneitä hevosia, tamma Venice (s. 2009) ja El Catwalk (s. 2010). Hevosia ajaa Mika Forss.


title: KDM Niels Juel (F354)

text: KDM Niels Juel (runkonumero F354) oli Tanskan laivaston Niels Juel -luokan korvetti.


title: KDM Niels Juel (F354)

text: Alus tilattiin Aalborg Yard Limitediltä. Sen köli laskettiin 20. lokakuuta 1976 ja alus laskettiin vesille 17. helmikuuta 1978. Alus valmistui 3. tammikuuta 1979.


title: KDM Niels Juel (F354)

text: Alus teki laivastovierailut Gibraltarille ja Portugaliin 1989. Se liitettiin Jugoslavian rannikon saartoa valvovaan Naton pysyvään laivasto-osastoon (STANAVFORLANT) sekä 1992 että heinäkuussa 1993. Se oli samassa tehtävässä myös elokuusta lokakuuhun 1995 sekä huhtikuusta kesäkuuhun 1996, jona aikana alus osallistui myös operaatio Sharp Guardiin. Operaatiosta vapauduttuaan alus vieraili entisessä Tanskan Länsi-Intiassa. Vuonna 1997 alus oli jälleen Naton laivasto-osastossa.


title: KDM Niels Juel (F354)

text: Marraskuussa 2005 alus lähti konevian vuoksi SNMG1:stä ollessaan Espanjan rannikolla. Vaurioitunut alus saatettiin takaisin Korsörin laivastotukikohtaan, jossa se kiinnitettiin laituriin. Alus aloitti palveluksesta poisto valmistelut 18. elokuuta 2009.


title: Heikki Korhonen

text: Heikki Korhonen -nimisiä henkilöitä ovat:


title: Oar

text: Oar on Skip Spencen ainoaksi jäänyt soololevy. Levy on nauhoitettu Nashvillessa sen jälkeen kun Spence oli pääsyt pois mielisairaalasta. Sairaalassa ollessaan hän kirjoitti levyn kappaleet.


title: Oar

text: Vuonna 2013 levy listattiin sijalle 8 kaikkien aikojen Kanadalaisten tekemien levyjen Top 50 Ballast's listalla.


title: Beto (portugalilainen jalkapalloilija, 1976)

text: Roberto Luís Gaspar de Deus Severo eli Beto (s. 3. toukokuuta 1976 Lissabon, Portugali) on portugalilainen entinen jalkapalloilija, pelipaikaltaan puolustaja.


text: Beto pelasi urallaan pääsarjatasolla Portugalin Primeira Ligan SC Campomaiorensessa, Sporting Clube de Portugalissa ja CF Os Belenensesissä, Ranskan Ligue 1:n FC Girondins de Bordeauxissa sekä Espanjan Primera Divisiónin Recreativo de Huelvassa. Pisimpään hän edusti Sportingia, jossa hän pelasi vuosina 1996–2006 yhteensä 241 liigaottelua. Beto voitti seurassa Portugalin mestaruuden kausina 1999–2000 ja 2001–2002 sekä Portugalin cupin kaudella 2001–2002.


text: Portugalin maajoukkueessa Beto pelasi 31 ottelua ja teki niissä kaksi maalia vuosina 1997–2004. Hän oli mukana MM-kisoissa 2002 sekä EM-kisoissa 2000 ja 2004. Lisäksi Beto kuului Portugalin neljänneksi sijoittuneeseen olympiajoukkueeseen Atlantassa 1996.


title: Tánia Sikelianoú

text: Tánia Sikelianoú (, s. 1977 Patras) on kreikkalainen, nykyisin Alankomaissa asuva säveltäjä ja viulisti. Hän on säveltänyt enimmäkseen kamarimusiikkiteoksia, joita on esitetty Euroopan maissa.


title: Tánia Sikelianoú

text: Sikelianoú sai viulunsoitossa diplominsa Kreikan kansalliskonservatoriosta Ateenasta vuonna 1999. Myöhemmin hän sai viulunsoiton yksityisopetusta Alexandre Brussilovskyltä Pariisissa (2001) ja Nína Patrikídoulta Ateenassa (2001–2003). Sävellysdiplominsa Sikelianoú sai Níkos Skalkótas -konservatoriosta (2001), jossa häntä opetti Michális Travlós. Hän täydensi sävellysopintojaan Wim Henderickxin johdolla Amsterdamin konservatoriossa (2004–2006).


title: Tánia Sikelianoú

text: Sikelianou on viulistina esittänyt nykymusiikkia Kreikassa, Alankomaissa ja Yhdysvalloissa.


title: Moby Grape ’69

text: Moby Grape ’69 on Moby Grapen kolmas studioalbumi. Se julkaistiin vuonna 1968 levymerkillä Columbia Records. Levy on ensimmäinen ilman Skip Spenceä.


title: KDM Dannebrog (1850)

text: KDM Dannebrog oli Tanskan laivaston 82-tykkinen linjalaiva.


title: KDM Dannebrog (1850)

text: Alus tilattiin Kööpenhaminen laivastontelakalta. Sen köli laskettiin 28. huhtikuuta 1848 ja alus laskettiin vesille 25. syyskuuta 1850. Alus valmistui 17. toukokuuta 1853.


title: KDM Dannebrog (1850)

text: Alus muutettiin 1862-1964 ironclad fregatiksi, jolloin se varustettiin Baumgarten & Burmeisterin 1 150 hevosvoiman höyrykoneella. Muutoksen seurauksena aluksen uppouma laski 3 057 tonniin ja sen nopeus oli höyrykoneella 8,7 solmua. Aluksen aseistuksena oli vuonna 1864 14 kappaletta rihlattuja 60 naulan ja kolme kappaletta rihlattuja 18 naulan tykkejä. Vuotta myöhemmin aluksen aseistus muutettiin kuudeksi 60 naulan ja kahdeksaksi 24 naulan tykiksi.


title: KDM Dannebrog (1850)

text: Alus poistettiin palveluksesta 2. helmikuuta 1875 ja se oli vuoden 1878 jälkeen koulutus- ja majoitusaluksena. Alus poistettiin alusluettelosta 30. toukokuuta 1896 ja se romutettiin 1897.


title: Ville Heponiemi

text: Ville Johannes Heponiemi (s. 12. syyskuuta 1995 Tampere) on suomalainen jääkiekkoilija, joka edustaa SM-liigajoukkue Tampereen Ilvestä. Hän pelaa vielä lähinnä joukkueen A-nuorissa.


title: Ville Heponiemi

text: Heponiemi on Tampereen Ilveksen oma kasvatti. Hän toimi seuran C-nuorten kapteenina kaudella 2010–2011. Kaudella 2011–2012 Heponiemi toimi Ilveksen B2-nuorten kapteenina ja oli SM-karsinnoissa joukkueen paras pistemies, maalintekijä (Miko Sirenin kanssa) ja syöttäjä tehoilla 5+10=15. Hän voitti kauden päätteeksi B2-nuorten SM-hopeaa.


title: Ville Heponiemi

text: Kaudella 2014–2015 Heponiemi debytoi Ilveksen SM-liigajoukkueessa, jossa hän pelasi ensimmäisen ottelunsa 14. tammikuuta 2015 paikallisvastustaja Tapparaa vastaan. Heponiemi sai ottelussa jääaikaa 9.01 minuuttia.


title: Ville Heponiemi

text: Heponiemi valmistui ylioppilaaksi Sammon keskuslukiosta keväällä 2014.


title: Kulttuurinen vanhustyö

text: Kulttuurinen vanhustyö on toimintatapa, jossa taide, luovuus ja kulttuuri tuodaan eri tavoin osaksi vanhustyötä ja sen kehittämistä. Kulttuurisen vanhustyön tavoitteena on vanhusten hyvinvoinnin ja elämänlaadun parantaminen luovuuden, taidetoiminnan ja taidelähtöisten menetelmien avulla.


title: Suomen euroviisukarsinta 1984

text: Suomen euroviisukarsinta 1984 oli kilpailu, jossa valittiin Suomen edustaja vuoden 1984 Eurovision laulukilpailuun. Kilpailu pidettiin jo toista vuotta peräkkäin avoimena sävellyskilpailuna, johon lähetettiin 286 kappaletta. Niistä 21 valittiin karsinnan semifinaaliin, johon jokaisen säveltäjän oli valittava kappaleensa esittäjäksi joko Kirka, Paula Koivuniemi, Tomas Ek, Sonja Lumme, Anneli Saaristo tai Leena Nilsson. Karsinnan semifinaali lähetettiin radiosta perjantaina 22. tammikuuta yksinkertaisena, kappaleet soitettiin levyltä ja esiteltiin lyhyesti ja seuraavana päivänä asiantuntijaraati ilmoitti, mitkä 11 niistä oli valittu karsinnan finaaliin.


title: Suomen euroviisukarsinta 1984

text: Finaali lähetettiin Ylen tv-studiosta 2 lauantaina 18. helmikuuta ja televisioitiin suorana YLE TV1:ssä kello 18.45 alkaen. Kapellimestarina toimi Ossi Runne. Finalisteista katsojat valitsivat voittajan postikorttiäänestyksellä, jonka tulokset julkistettiin 9. maaliskuuta ohjelmassa kello 21.25 "Iltapala".


title: Suomen euroviisukarsinta 1984

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: José Luís Vidigal

text: José Luís da Cruz Vidigal (s. 15. maaliskuuta 1973 Lubango, Portugalin Länsi-Afrikka) on portugalilainen entinen jalkapalloilija, pelipaikaltaan keskikenttäpelaaja.


title: José Luís Vidigal

text: Vidigal pelasi urallaan pääsarjatasolla Portugalin Primeira Ligan Sporting Clube de Portugalissa ja CF Estrela da Amadorassa sekä Italian Serie A:n SSC Napolissa, AS Livorno Calciossa ja Udinese Calciossa. Yhteensä hän pelasi Primeira Ligassa 115 ja Serie A:ssa 92 ottelua. Vidigal voitti Portugalin mestaruuden Sportingissa kaudella 1999–2000.


title: José Luís Vidigal

text: Portugalin maajoukkueessa Vidigal pelasi 11 ottelua vuonna 2000 ja neljä ottelua vuonna 2002. Hän oli mukana EM-kisoissa 2000 ja kuului myös Portugalin neljänneksi sijoittuneeseen olympiajoukkueeseen Atlantassa 1996.


title: Musta Pekka (elokuva)

text: Musta Pekka on Miloš Formanin vuonna 1963 ohjaama ja käsikirjoittama tšekkoslovakialainen komedia, joka palkittiin vuonna 1964 Locarnon elokuvajuhlilla.


title: Ida Vakkuri

text: Ida Vakkuri (s. 1992) on suomalainen näyttelijä ja muusikko. Hän on valmistunut ylioppilaaksi Järvenpään lukiosta vuonna 2012.


title: Ida Vakkuri

text: Vakkuri on ollut helsinkiläisen Ilves-Teatterin jäsen vuodesta 2012 ja Kellariteatterin jäsen vuodesta 2013 alkaen.


title: Ida Vakkuri

text: Muusikkona hän käyttää taiteilijanimeä Pimu.


title: Ida Vakkuri

text: Vakkuri julkaisi ensimmäisen singlensä ”Ei meidän tarvitse puhua” 10. syyskuuta 2015 taitelijanimellä Pimu.


title: Carlos Secretário

text: Carlos Secretário (s. 12. toukokuuta 1970 São João de Madeira, Portugali) on portugalilainen entinen jalkapalloilija, pelipaikaltaan puolustaja.


title: Carlos Secretário

text: Secretário edusti suurimman osan ammattilaisurastaan portugalilaista FC Portoa, jossa hän pelasi kymmenen kauden aikana yhteensä 225 Primeira Ligan ottelua ja voitti mestaruuden kuudesti (1994–1995, 1995–1996, 1997–1998, 1998–1999, 2002–2003 ja 2003–2004). Lisäksi hän voitti seurassa Portugalin cupin viisi kertaa (1993–1994, 1997–1998, 1999–2000, 2000–2001 ja 2002–2003). Secretário pelasi Portugalin pääsarjaa myös FC Penafielissa, FC Famalicãossa ja SC Bragassa. Secretárion ainoa kausi ulkomailla oli 1996–1997, jolloin hän edusti Espanjan Primera Divisiónin Real Madridia ja voitti Espanjan mestaruuden.


title: Carlos Secretário

text: Portugalin maajoukkueessa Secretário pelasi vuosina 1994–2001 yhteensä 35 ottelua, joissa hän teki yhden maalin. Hän oli mukana EM-kisoissa 1996 ja 2000.


title: Jon Izagirre

text: Jon Izagirre Insausti (s. 4. helmikuuta 1989 Ormaiztegi, Baskimaa) on espanjalainen maantiepyöräilijä. Hän aloitti ammattilaisuransa Orbea - Oreka SDA -joukkueessa 2010, edusti Euskaltel-Euskadia 2011–2013, Movistar Teamia 2014–2016, Bahrain-Meridaa 2017−2018 ja vuodesta 2019 Astana Teamia.


title: Jon Izagirre

text: Izagirren parhaimpiin saavutuksiin kuuluvat vuoden 2012 Giro d'Italian 16. etapin ja 2016 Ranskan ympäriajon 20. etapin voitot. Hän voitti Espanjan-mestaruuden maantieajossa 2014 ja aika-ajossa 2016 sekä Puolan ympäriajon kokonaiskilpailun 2015. Richmondin MM-kilpailuissa 2015 hän sai joukkueaika-ajossa pronssia.


title: Jon Izagirre

text: Izagirren veli Gorka Izagirre on myös ammattilaispyöräilijä, ja ajanut veljensä kanssa samassa tallissa vuodesta 2011. Veljesten isä José Ramón Izagirre oli myös ammattilaispyöräilijä.


title: Jon Izagirre

text: Lähteet: Pro Cycling Stats, Cycling Archives


title: M-Nitrofenoli

text: m-Nitrofenoli eli 3-nitrofenoli (CHNO) on orgaaninen yhdiste ja fenolin nitrojohdannainen. Yhdistettä voidaan käyttää pH-indikaattorina analyyttisessä kemiassa ja orgaanisten synteesien lähtöaineena. m-Nitrofenoli on o- ja p-nitrofenolien isomeeri.


title: M-Nitrofenoli

text: m-Nitrofenoli on huoneenlämpötilassa valkoista tai kellertävää kiteistä ainetta. Yhdiste liukenee kohtalaisesti veteen, erityisesti emäksisiin liuoksiin ja kuumaan veteen paremmin kuin viileään. Enemmän m-nitrofenoli liukenee orgaanisiin liuottimiin kuten etanoliin, dietyylieetteriin ja asetoniin. m-Nitrofenoli on heikko happo ja sen pK-arvo on 8,36. Yhdisteen fenolia suurempi happamuus johtuu voimakkaasti elektroneja puoleensa vetävän nitroryhmän aiheuttamasta induktiivisestä efektistä.


title: M-Nitrofenoli

text: m-Nitrofenolia valmistetaan muodostamalla n-nitroaniliinista diatsoniumsuola rikkihappo- tai suolahappoliuoksessa ja hydrolysoimalla muodostuva diatsoniumsuola veden avulla m-nitrofenoliksi. Liuosta jäähdytettäessä m-nitrofenoli kiteytyy ja voidaan erottaa suodattamalla.


title: M-Nitrofenoli

text: m-Nitrofenolia voidaan käyttää pH-indikaattorina ja sen liuos muuttaa väriään värittömästä keltaiseksi pH-alueella 6,8–8,6. Yhdistettä käytetään myös orgaanisten synteesien lähtöaineena ja siitä valmistetaan pelkistämällä vedyn avulla m-aminofenolia, metyloimalla m-nitroanisolia ja karboksyloimalla tuberkuloosilääkkeenä käytettävää 4-aminosalisyylihappoa.


title: Ragtime – toivon ja vihan aika

text: Ragtime – toivon ja vihan aika on Miloš Formanin vuonna 1981 ohjaama elokuva mustasta jazzpianistista, joka taistelee kunniansa palauttamiseksi 1900-luvun rasistisessa New Yorkissa. Elokuva sai vuonna 1981 kahdeksan Oscar-ehdokkuutta. "Ragtime" oli James Cagneyn viimeinen elokuva. Iäkkään Cagneyn esiintyminen elokuvassa oli auki viimeiseen saakka, sillä hän ei suostunut tekemään mitään sopimusta eikä ohjaaja Forman katsonut voivansa sellaista vanhalta tähdeltä vaatiakaan.


title: Ragtime – toivon ja vihan aika

text: "Video-oppaassa" vuodelta 1994 Asko Alanen sanoo elokuvan nostavan Doctorow’n monitasoisesta romaanista esiin vain yhden vahvan juonteen, mutta tyylillä. Hän antaa "Ragtimelle" kolme tähteä viidestä, mikä vastaa sanallista arviota ”hyvä”.


title: Crveni Spust

text: Crveni Spust on laskettelurinne Skijalište Sljemen talviurheilukeskuksessa Bistrassa Kroatiassa.


title: Crveni Spust

text: Crveni Spust -rinteessä järjestetään vuosittain alppihiihdon maailmancupin pujottelukilpailuja.


title: Crveni Spust

text: Crveni Spust sijaitsee Skijalište Sljemen talviurheilukeskuksessa Gornja Bistran kylässä Bistran kunnassa Zagrebin piirikunnassa noin 20 minuutin ajomatkan päässä Zagrebin keskustasta, Kroatian pääkaupungista.


title: Huntingdonshire

text: Huntingdonshire on entinen kreivikunta ja nykyinen kunta Itä-Englannissa. Kunnan asukasluku on 170 052 henkeä. Kunnan keskusta on Huntingdonin kaupunki. Huntingdonshire menetti kreivikunnan asemansa vuonna 1974.


title: Charles Leclerc

text: Charles Leclerc (s. 16. lokakuuta 1997 Monte Carlo, Monaco) on monacolainen rata-autoilija.


title: Charles Leclerc

text: Kaudella 2018 Leclerc ajoi Sauber-tallissa ja kaudella 2019 Scuderia Ferrari -tallissa Formula 1 -sarjassa. Hän kuului Ferrarin nuorten kuljettajien ohjelmaan.


title: Charles Leclerc

text: Hän aloitti uransa karting-sarjoissa jo 4-vuotiaana. Ensimmäisen voittonsa hän saavutti Ranskan PACA Championship -luokassa vuonna 2005, samalla voittaen myös sarjan mestaruuden, hän voitti myös sarjan mestaruuden vuosina 2006 ja 2008. Vuonna 2010 Leclerc siirtyi KF3-luokkaan voittaen Junior Monaco Kart Cup -luokan mestaruuden jonka ovat voittaneet F1-kuljettajista muun muassa Sebastian Vettel, Carlos Sainz ja Robert Kubica. Leclerc siirtyi KF2-luokkaan vuonna 2012 voittaen WSK Euro Series -luokan mestaruuden. Samana vuonna hän sijoittui CIK-FIA European KF2 Championship -luokassa toiseksi. Vuonna 2013 hän sijoittui KZ-maailmanmestaruusluokan loppupisteissä toiseksi häviten mestaruuden nykyiselle F1-kuljettajalle Max Verstappenille.


title: Charles Leclerc

text: Vuonna 2014 Leclerc aloitti kilpauransa Formula Renault Alps -sarjassa saavuttaen kaksi voittoa, yhden paalupaikan ja seitsemän palkintosijaa, sijoittuen sarjan toiseksi. Samana vuonna hän kilpaili Eurocup Formula Renault -sarjassa vierailevana kuljettajana saavuttaen kolme palkintosijaa. Vuonna 2015 Leclerc siirtyi kilpailemaan Euroopan Formula 3 -sarjaan. Hän saavutti kauden aikana neljä voittoa ja kolme paalupaikkaa sijoittuen sarjan neljänneksi.


title: Charles Leclerc

text: Vuonna 2016 Leclerc siirtyi GP3-sarjaan ART Grand Prix -tallin kuljettajaksi. Kauden aikana hän saavutti 202 pistettä, neljä paalupaikkaa ja kolme voittoa. Hän voitti sarjan mestaruuden. Leclerc valittiin saman vuoden maaliskuussa Ferrarin nuorten kuljettajien ohjelmaan.


title: Charles Leclerc

text: Vuonna 2017 Leclerc kilpaili Formula 2 -sarjassa ajaen Prema Racing -tallissa. Leclerc voitti sarjan mestaruuden ajaen kauden aikana seitsemän kertaa kilpailun voittoon ja kahdeksan kertaa paalupaikalle.


title: Charles Leclerc

text: Leclerc valittiin vuoden 2015 lopussa Ferrarin nuorten kuljettajien akatemiaan. Leclercin managerina toimii (2015) FIA:n puheenjohtajan Jean Todtin poika Nicolas Todt.


title: Charles Leclerc

text: Maaliskuussa 2016 Leclerc nimitettiin Haas-tallin kehityskuljettajaksi. Britannian GP:ssä hän pääsi ajamaan tallin toista autoa perjantain ensimmäisessä vapaissa harjoituksissa.


title: Charles Leclerc

text: Kaudeksi 2018 Leclerc sai kilpakuljettajan paikan Sauber-talliin. Hän saavutti F1-uran ensimmäiset pisteensä Azerbaidžanin GP:ssä ollen kuudes.


title: Charles Leclerc

text: Kaudeksi 2019 hän siirtyy Ferrarille korvaten Kimi Räikkösen, joka puolestaan siirtyy Sauberille.


title: Charles Leclerc

text: Charles Leclercin isä oli Hervé Leclerc, joka kuoli vain 54-vuotiaana 20. kesäkuuta 2017. Leclercillä on kaksi veljeä, Arthur ja Lorenzo, joista Arthur harrastaa myös autourheilua. Yksi Leclercin läheisimmistä ystävistä ja hänen oppi-isänsä karting vuosinaan oli F1-kuljettaja Jules Bianchi, joka menehtyi Japanin GP:ssä 2014 saamiinsa vammoihin.


title: Malatit

text: Malatit ("Aganosma") on oleanterikasvien heimoon (Apocynaceae) kuuluva suku.


title: Malatit

text: Malatit ovat maitiaisnesteellisiä liaaneja eli puuvartisia köynnöksiä. Niiden lehdet ovat vastakkain, ja lehtiparia yhdistää selvä varren poikki kulkeva juova. Kukinto on varren haaran päässä tai lehtihangassa sijaitseva huiskilomainen viuhko, ja siinä on kookkaita kukkia, joiden suojina on verhiömäisiä tukilehtiä. Verhiö on syväliuskainen, ja sen sisäpinnan tyvellä on vähintään viisi rauhasta; verholehdet ovat tavallisesti teriötorvea pidempiä. Teriö on valkoinen ja laakea, tyviputki pitkä ja lieriömäinen, tyvestään laajeneva. Heteet kiinnittyvät teriöputken alakolmannekseen, ja ponnet ovat nuolimaisia ja vartalon päähän tarttuvia. Kukassa on myös rengasmainen tai putkimainen kehrä eli diskus, joka liuskaisena tai hammaslaitaisena ympäröi sikiäintä. Se koostuu kahdesta erillisestä emistä, joissa on paljon siemenaiheita. Vartalo on lyhyt, sen kärki kartiomainen ja halkoinen. Hedelmä on tuppilo, jossa on litteitä siemeniä, jotka ovat aluksi karvaisia.


title: Malatit

text: Malatit kasvavat trooppisessa ja subtrooppisessa Aasiassa.


title: Malatit

text: Malatien suvussa on noin 12 lajia.


title: Malatit

text: Lajeja:


title: Matti Kärkkäinen

text: Matti Kalervo Kärkkäinen (s. 1945 Pielisensuu) on suomalainen metsätieteilijä. Hän on ollut Metsäntutkimuslaitoksen metsäteknologian tutkimusosaston puuntutkimuksen professori 1980–1982, Helsingin yliopiston metsäteknologian professori 1983–1986. Hänen tutkimusalaansa ovat sahojen raaka-ainekysymykset. Hän oli kahdeksan vuotta mekaanisen metsäteollisuuden kehitysosaston johtajana Jaakko Pöyry Consulting Oy:ssä, mutta palasi 1995 tutkimuksen piiriin Metsäntutkimuslaitoksen tutkimusjohtajaksi. Vuonna 2001 hän palasi synnyinseudulleen ja työskenteli sekä Joensuun yliopiston puutalouden professorina että Joensuun Tiedepuisto Oy:ssä Puu- ja metsäosaamiskeskuksen tutkimusjohtajana.


title: Matti Kärkkäinen

text: Kärkkäinen kirjoitti ylioppilaaksi Joensuun lyseosta. Hän suoritti metsänhoitajatutkinnon Helsingin yliopistossa 1967 ja väitteli 1973. Väitöskirjan aiheena oli puutavaran metsäkuljetuksessa syntyvät vauriot.Kärkkäisen kirjallinen tuotanto on laaja, seuraavassa valikoima:


title: Just Like You (Falling in Reversen albumi)

text: Just Like You on Falling in Reverse -yhtyeen kolmas albumi, joka julkaistiin 24. helmikuuta 2015. Albumin Deluxe Edition nousi välittömästi iTunesin rock-taulukon kärkeen.


text: Albumin ensimmäinen single "God, If You Are Above..." julkaistiin 15. joulukuuta 2014. Seuraava single "Guillotine IV (The Final Chapter)" julkaistiin 12. tammikuuta 2015 ja sen yhteydessä julkistettiin myös tulevan albumin kansikuva. Laulaja Ronnie Radke on kertonut uuden albumin olevan jatko-osa Escape the Fate -yhtyeen "Dying Is Your Latest Fashion" -albumille, jossa Radke itse oli vielä mukana.


title: Pertti Kärkkäinen

text: Pertti Ahti Olavi Kärkkäinen (3. huhtikuuta 1933 Viipuri – 10. tammikuuta 2017 Helsinki) oli suomalainen diplomaatti. Hän on valtiotieteen kandidaatti ja toiminut suurlähettiläänä Jakartassa (Indonesia) 1982–1985, Kuala Lumpurissa (Malesia) 1983–1985, Buenos Airesissa (Argentiina) 1988–1993, Santiagossa 1988–1991 (Chile, Argentiinasta käsin) ja Limassa (Peru, Argentiinasta käsin) 1991–1993.


title: Pertti Kärkkäinen

text: Pertti Kärkkäinen oli myös aktiivinen radioamatööri vuodesta 1952 lähtien. Hänen kutsumerkkinsä olivat OH2MT ja OH3GQ.


title: Kynsijärvi (suo Kokemäellä)

text: Kynsijärvi on kuivatettu järvi, joka kuuluu Kokemäenjoen vesistön Kokemäenjoen alueen Karhiniemen alueeseen. Järvi sijaitsi Kokemäen Kynsikankaalla eli Kokemäenjoen Säpilän mutkan pohjoispuolella ja kuuluu nykyäänkin Satakunnan Kokemäkeen. Järven kuivatus aloitettiin 1811 ja saatiin päätökseen 1812. Kuivatuksen seurauksena saatiin tilalle lisää heinäniittyä laiduntamiseen ja karjan rehuksi. Nykyisissä kartoissa on entisen järven paikalla avosuota ja metsäistä suota, jonka itäisimpään reunaan on muodostettu luonnonsuojelualue.


title: Kynsijärvi (suo Kokemäellä)

text: Vaikka järvi on kokonaan kuivatettu, voidaan vanhoista Kalmbergin kartoista päätellä järven mittoja ja muotoa. Järvellä oli etelässä 350 metriä leveä avoveden alue, josta erkani V-kirjaimen tavoin kaksi 550 metriä pitkää lahtea. Toinen lahti, joka oli vain 100 metriä leveä, osoitti suoraan pohjoiseen ja toinen 200 metriä leveä lahti osoitti luoteeseen. Luoteisen lahden päässä oli vielä erillinen 300 metriä pitkä lampi. Kynsijärven yhdisti pikkulampeen lyhyt laskuoja ja lammen pohjoispäästä laski Kokemäenjokeen 3,5−4,0 kilometriä pitkä luonnollinen oja tai puro.


title: Kynsijärvi (suo Kokemäellä)

text: Kuivatuksen alettua laskuojan paikka siirrettiin Kynsijärven eteläpäähän, mistä kaivettiin alla mainittu laskuoja, joka yhtyi vanhaan laskuojaan nykyisen Kynsimyllynkallion alla.


title: Kynsijärvi (suo Kokemäellä)

text: Rusthollari Henrik Thuresson, Kakkulaisten Hyytin talosta, haki lupaa kuivattaa Kynsijärveä. Hankkeen katselmus suoritettiin syksyllä 1810, josta toimitettiin katselmuspaperit maaherralle vuonna 1811. Näillä selvityksillä hän sai kuivatusluvan saman vuoden syksyllä. Laskuojasta tuli 144 syltä eli noin 256 metriä pitkä. Oja kaivettiin pääosin lapiolla ja kivet raivattiin käsin, mutta 43 1/3 syltä eli noin 77 metriä piti raivata räjäyttämällä (ainakin Kynsimyllynkallion pohjoispäässä). Idea räjäytyksille oli ilmeisesti saatu Leistilänjärven työmaalta tai läheisen Kokemäen Kravin kanavan räjäytystyömaalta. Järven kuivattamisesta syntyi 48 tynnyrinalaa eli 22 hehtaaria heinäniittyä, jotka jaettiin osakkaille 1859.


title: Kynsijärvi (suo Kokemäellä)

text: Suomen Talousseura tapasi tuona aikana palkita ahkeriksi ja oma-aloitteisiksi havaittuja talonpoikia, joten Thuressonin hanke huomioitiin vuonna 1812 hopeamitallilla. Lupa kuivattaa sama järvi annettiin samana päivänä myös Johan Johansson Yli-Potilalle, mutta häntä ei palkittu.


title: Seppo Kärkkäinen

text: Veli Seppo Kalervo Kärkkäinen (s. 1935 Pielisjärvi) on suomalainen taidemaalari ja taidegraafikko. Hän kuuluu suomalaisiin konkretisteihin, ja hänen teoksilleen on ominaista pinnan selkeä jaottelu ja selkeät geometriset muodot. Hän on opiskellut Vapaassa taidekoulussa 1956–1959. Hän on toiminut 1973–1974 Taidemaalariliiton hallituksen jäsenenä, 1974–1976 Taidemaalariliiton hallituksen puheenjohtajana, 1973–1974 Suomen Taiteilijaseuran hallituksen jäsenenä, 1975–1980 Suomen Taiteilijaseuran hallituksen varapuheenjohtajana ja ollut taideopettaja 1960–1995.


title: Seppo Kärkkäinen

text: Kärkkäisen teoksia on Suomen valtion, Ateneumin, Porin taidemuseon, Keravan taidemuseon ja Wäinö Aaltosen museon kokoelmissa.


title: Saitanpuut

text: Saitanpuut ("Alstonia") on laajalle levinnyt ainavihantien puiden ja pensaiden suku oleanterikasvien heimossa (Apocynaceae). Sen nimesi Robert Brown vuonna 1811 Charles Alstonin (1685–1760) mukaan, joka oli kasvitieteen professori Edinburghissa vuosina 1716-1760. Suvun tyyppilajin "Alstonia scholaris" (L.) R.Br. oli Linné kuvannut jo vuonna 1767 nimellä "Echites scholaris".


title: Saitanpuut

text: Saitanpuiden suku koostuu eri lähteiden mukaan noin 40–60 lajista, jotka ovat kotoisin trooppisesta ja subtrooppisesta Afrikasta, Keski-Amerikasta, Kaakkois-Aasiasta, Polynesiasta ja Australiasta suurimman osan lajeista kasvaessa Malaijien saaristossa.